
Na svetoj misi polnoćki na Božić u crkvi svetoga Petra u 
Vatikanu ispunile su se riječi jednog od kardinala koji je nakon 
izbora Karola Wojtyle za Papu 16. listopada 1978. rekao: 
“Dobili smo papu koji će uvesti Crkvu u treće tisućljeće.” To 
malo proročanstvo ispunilo se u noći između 24. i 25. prosinca 
1999. Sveti otac Ivan Pavao II. otvorio je jubilejska vrata na crkvi 
svetog Petra i tako na simboličan način uveo Crkvu u milosnu 
godinu Velikog jubileja čijim će završetkom na Bogojavljenje 
2001 . godine zakoračiti u treće tisućljeće. Dok je Sveti Otac 
gurao jubilejska vrata i ona se lagano pred njim otvarala, u 
ušima su mi odzvanjale riječi koje je izgovorio na misi 
inauguracije 22. listopada 1978.: “Braćo i sestre! Ne bojte se 
primiti Krista i prihvatiti njegovu vladavinu. Pomozite Papi i 
svima koji žele služiti Kristu i Kristovom vladavinom čovjeku i 
čitavom čovječanstvu. Ne plašite se. OTVORITE ŠIROM 
VRATA ZA KRISTA. Otvorite državne granice, ekonomske i 
političke sustave, široka područja kulture, civilizacije i napretka 
njegovoj spasonosnoj moći. Ne plašite se. Krist zna što je u 
čovjekovoj nutrini. Jedino on zna!” 

Promatram toga vatikanskog starca dok sjedi za vrijeme 
obreda otvaranja jubilejskih vrata. U visini lica lijevom rukom 
drži se za svoj pastirski štap. Čelo naslonio na štap. Oči zatvore- 
ne. On sav nepomičan. Ni jedna žilica ne treperi i ne daje znak 
života. Leđa pogrbljena. Obuzima me dojam da se na njih 
svom svojom težinom navalilo svih dvadeset minulih stoljeća 
kršćanstva. Lice Svetog Oca pomalo prelijeva neko čudno ru- 
menilo. Dublje diše. Najednom odvaja lice od štapa. Kao da se 
budi. Široko otvara oči. Bistri pogled upire negdje u daljinu. 
Iznad glava prisutnih. Na oči se navlači lagana suza. Samo što 
ne prokapa. U širokim zjenicama čitate mu sve one tjeskobne 
godine i događaje minulih stoljeća. Jasno vidite sve unutarnje 
sukobe i raskole Crkve. I one zapadne i one istočne. Ne čudi što 
je suza tu na pomolu. To je njegova Crkva. Crkva koju toliko voli i 
za koju je dao svega sebe. 

Ponovno naslanja glavu na pastirski štap. Napušta 
sadašnjost i plovi u prošlost. Na sljepoočnicama sve vidljiviji 
otkucaji srca. Jači. Još jači. Hoće li prsnuti? Neće. Vatikanski 
starac se uspravlja. Otvara oči. One sijevaju. Vidite u njima i 
Pavla i Augustina i Tomu i Franju i Ignacija i Tereziju i Edit i 
sibirske i ugandske i kineske mučenike, nebrojeno mnoštvo 
inih koji ubijeliše haljine svoje u Krvi Jaganjčevoj i čija krv 
postade sjeme novih krštenika. Starac se uspravlja na noge. 
Kreće prema jubilejskim vratima. Korak težak kao olovo. Jedva 
se miče. Centimetar po centimetar. Imate dojam da su se na 
njegove noge okačile sve sile pakla i priječe ga proći i Crkvu 
uvesti u treći milenij. Hoće li uspjeti? Sekunde duge kao 
vječnost. Centimetri koji ga dijele od jubilejskih vrata kao milje. 
Uspio je. Pada na koljena. Hvali nebeskog Oca za svu 
dvomilenijsku prošlost i moli ga snagu za novo tisućljeće. 

FRA STOJAN ZRNO 


KONGO 


Kamina, 2. travnja 1999. 

Dragi don Anto, drage sestre: 
Mirna i Fidelis! 

Veliki je petak i ne bi trebalo 
pisati pisma, nego se skrušiti, mo- 
liti se Bogu i pripremati se za 
obred. Tako je to u normalnim 
uvjetima. A kako kod nas pošta ne 
radi, onda se ne propušta prilika 
koja se ukaže da se po nekome 
pošalju pisma u Europu. Upravo 
ujutro rano jedan svećenik odlazi 
vlakom u Lubumbashi. Zato da- 
nas pišem pisma, pa makar bio i 
Veliki petak. 

Najviše me potaklo da vam se 
javim činjenica da sam neki dan 
dobio naočale koje su “ proživje- 
le ” čitavu avanturu dok su uredno 
stigle do mene. Dobio sam i one 
igračke i bilježnice i olovke iz 
Ravne Gore. Upravo sam se javio 
i velečasnom Vladimiru, župniku 
Ravne Gore. 

Dok smo raspakiravali naoča- 
le, našem fra Filipu oko je palo na 
jedne. Kaže, u zadnje vrijeme 



dioptrija mu se povećala pa ne 
vidi dobro na svoje. Probao ih je i 
vidi čitati kao mladić! Kaže da mu 
se sad ne dimi pred očima! 

Eto, zahvaljujući vama, mnogi 
su “progledali ”. Dolaze i iz dru- 


gih župa s pismom od svog župni- 
ka i moleći da im dadnem naoča- 
le. U uredu je prava ceremonija 
pri traženju onih koje odgova- 
raju. Dadnem im Novi zavjet pa 
ako mogu čitati onaj sitni tekst tu- 
mačenja, ispod svetopisamskog 
teksta, onda zaključimo da su 
naočale dobre. Onim starijima 


koji ne vide dobro ni na blizu ni na 
daleko velim: “ Naći ćemo ti 
naočale da vidiš blizu, da možeš 
čitati Sveto pismo. A što ne vidiš 
dobro na daleko, nema veze. Nije 
dobro sve vidjeti. ” Doduše, po- 
trudio sam se dugo tražeći naoča- 
le s minus dioptrijom za jednu 
djevojku, učenicu srednje škole 
koja ne vidi na daleko pa muku 
muči čitajući što je profesor napi- 
sao na ploči. Sad vidi odlično. 
Čak je i njezina majka koja je rav- 
nateljica u školi došla zahvaliti. 
Velim: “Pomoli se za fraSulju’i 
za sestre Fidelis i Mirnu. ” 

Dobio sam i lijekova od 
MEDIKE (Jukićeva 12, Zagreb). I 
njima sam zahvalio. 

Ove zadnje retke pišem poslije 
obreda Velikog petka. Bilo je 


mnogo svijeta. Samo usred obre- 
da nestalo struje; ostali smo u 
mraku neko vrijeme. A onda dok 
su ostali ljubili križ, ja sam se 
“izvukao ” i otišao upaliti agre- 
gat. 

Da ste bili ovdje na Cvjetnicu! 
To se ne može zaboraviti. Nedav- 
no ste objavili u “R.v. ” kako je 


bilo prije dvije godine. Ovaj put 
bilo je još svečanije. 

Fra Ante Kutleša koji stanuje 
sa mnom, a zadužen je za sela u 
Kamini, jutros me je napustio i on 
će slaviti Uskrs 250 km daleko od 
mene. Ali zato je fra Filip Sučić 
blizu, u susjednoj župi, i svaki dan 
se viđamo. I večeras odoh kod nje- 
ga na sijelo čim završim ovo pi- 
smo. 

Prekosutra je Uskrs i ovo pi- 
smo neće stići do vas do Uskrsa, 
ali se nadam da ćete ga dobiti u 
uskrsnom vremenu. Zato vam svi- 
ma želim mnogo uskrsne radosti i 
svako dobro u životu. 

Još jednom svima hvala za 
naočale, i Bog ih blagoslovio. 



Kongo - crkva u Nsambi, misija Kayeye 




* 

DON DANKO LITRIC 
RUANDA 


Ime joj je Patricija. To je staro rimsko 
ime. Zvuči plemićki. 

Udovica. Muž joj je umro pred više go- 
dina. Ostavio joj je na brigu šestero djece: 
tri kćeri i tri sina. Troje odraslo. Najstariji 
je Paskal. Slijedi kći Paskalina koja je u 
krvavom ratu ostala kao mlada udovica s 
troje djece. Janvier je završio stolarski 
zanat, ali je bez posla. Troje malih. Rebeka 
- završila šest razreda osnovne, bez mo- 
gućnosti da nastavi dalje školovanje. 
Amon pohađa četvrti razred osnovne. I 
najmlađa mala Marija - drugi je razred 
osnovne škole. 

Težak je život udovice. Malo imanje. Ni 
hrane nema dovoljno, a kamoli za robu, za 
školu... 

Iskra nade bila je u najstarijem sinu 
Paskalu. Završio je sjemenište i bogoslo- 
viju. U rujnu 1 996. zaređen je za svećeni- 
ka. Bio sam mu na ređenju u katedrali. 
Tada sam ga prvi puta vidio. Jako mi se 
svidio: fin, jednostavan, veseo. Kažu za 
njega da se je junački ponio u ratu spaša- 
vajući ugrožene, brinuo se za ranjene i bo- 
lesne. Ne znam kojeg je bio plemena. 
Izgleda da je bio mješanac - roditelji 
različitih plemena. 

Nekoliko je puta došao k nama u 
posjete. Premda nije pripadao našoj župi 
nego katedralnoj, praktično je bio član 
naše župe. Kuća je bliže našoj crkvi - i maj- 
ka i braća dolaze uvijek u našu crkvu. 

Biskup mu je dao prvu službu u susjed- 
noj župi Cyahinda. Kao kapelan bio je s jed- 
nim starijim svećenikom iz plemena Hutu. 
Jako lijepo su se slagali i veoma dobro ra- 
dili. Obadva su ubijena ovih dana dok su 
vozili bolesnicu u bolnicu. Bila je nedjelja. 
Mračilo se. Nikad se ne zna niti će se znati 
tko ih je ubio i zašto. Ima više teorija - na 
tome će ostati, jer odgovornima nije u in- 
teresu da se sazna istina. 

Jedini svjedok njihove smrti je bo- 
lesnica koja je ostala živa u karoseriji ma- 
log teretnog auta. Ona je ispričala kako 
se zločin zbio. 


JUNAČKA 


Župnik je prihvatio da je vozi u bolnicu. 
Kapelan Paskal ga nije htio pustiti sama 
jer se mračilo, a trebalo je proći kroz 
šumu. Pošli su zajedno. U šumi ih je zau- 
stavio jedan naoružani čovjek. Istjerao ih 
je iz auta. Morali su kleknuti. Dok su bili na 
koljenima i molili - svjesni da im je kraj - 
zlotvor ih je iz puške ubio i nestao u šumi. 

Ubrzo nakon smrti svećenika i taj jedi- 
ni svjedok njihova mučeništva - ta bo- 
lesnica - nestala je. Govori se da je na 
meti bio župnik, a "slučajno" je ubijen i ka- 
pelan, da ne bude svjedoka. Biskup i obi- 
telji ne smiju kopkati gdje bi moglo biti 
opasno. 

U teškoj nestašici svećenika, dva 
svećenika manje. Težak udarac za biskupi- 
ju, za župu koja ne zna kad će ponovno do- 
biti svećenika. Ali, svakako, najteže je 
majci udovici. Njena nada bila je u njemu, 
sinu svećeniku. On je obećao da će po- 
moći majci školovati svoju mlađu braću i 
sestre, pomoći sestri udovici da podigne 
svojih troje siročadi... 

Nekoliko dana nakon žalosnog sprovo- 
da pošao sam posjetiti majku. Bilo mi je 
teško. Što ću joj reći, kako je utješiti. 
Samo nakon sedam mjeseci što je sin za- 
ređen za svećenika, nakon slavlja mlade 
mise - ubijen je. Pokušavam si predstaviti 
stanje majke... 

Poručio sam da ću doći. Bilo je pred 
večer. Namjerno sam tako uredio da ne bi 
bilo puno vremena. Bojao sam se mučnog 
susreta i tuge. 

Kad sam se spuštao prema kući s jed- 
nim malim ministrantom, dječakom iz 
njihova susjedstva, ona je izišla pred nas. 
Čudno - nasmijana! Ni traga tuge na njezi- 
nu licu. Ni jedne suze u oku... Sasvim ve- 
dra pokazuje mi svoju djecu i unučad. Svi 
me pristojno pozdravljaju, tiho, bez riječi - 
kako je tu već običaj - s jednim diskretnim 
zagrljajem. Uvodi me u svoju malu kućicu, 
u malo predsoblje. Zemljana kućica 
ožbukana je cementnom žbukom. Pod je 
isto cementiran. Zidovi obojeni. Vidi se da 
je sve to novo - uređeno za mladu misu. 

Sjeli smo. Ostala je ona i najstarija joj 
kći, te mali Amon. Meni teško u srcu. Ne 
znam kako započeti, što reći. Bojim se da 
ne povrijedim ožalošćeno srce. Majka 
progovara prva. Zahvaljuje da sam došao 
posjetiti ih. Pokazuje mi mali album slika 

MAJKA 


od mlade mise sina Paskala. Gledamo. 
Bilo je lijepo. Tu se pilo, plesalo i veselilo. 
On, mladi svećenik, lijep na slici kao što 
sam ga vidio živa. 

“Krasan je vaš sin Paskal. Dobar je 
bio. Lijepo je radio u župi. Bio je odgovoran 
za mlade na razini biskupije... Ali, zlot- 
vorska ruka vam ga eto...” - pokušavam 
hrabriti majku. 

“Da, da. Bio je dobar moj Paskal” - 
kaže majka. “Volio me je. I ja sam njega 
voljela. Počeo se brinuti za mene, za svoju 
mlađu braću. Ali, Bog ga je više volio nego 
ja. Hvala mu i slava! On sam zna što je za 
njega bolje. Tko zna, da je ostao živ - što bi 
bilo od njega!? Bog ga je pozvao mlada k 
sebi - nepokvarena - i ja sam sretna. Nje- 
mu je lijepo u nebu. A meni kako bude. 
Važno je da je on sretan u vječnosti... Ja 
ću njega opet jednom vidjeti i s njime biti. 
A dobri Bog će se već pobrinuti za moju si- 
ročad!" 

Sve to govori mirno - kroz stisnute 
zube - bez suze, bez jecanja. 

0, tvrda li srca! 0, junačke li majke! To 
može samo netko tko vjeruje, tko čvrsto 
vjeruje! 


Meni ne preosta drugo već 
da pomilujem mladog Amona 
po glavi. Rekoh mu pred maj- 
kom: "Tvoj stariji brat je bio 
svećenik. Ubijen je. Na tebi je 
da dobar budeš, da dobro učiš 
i da ga zamijeniš. Umjesto tvo- 
ga rođenog brata, ja ću biti 
tvoj stariji brat. Dok god bu- 
dem živ, obećavam vam, brinut 
ću se za te i za tvoju braću - 
umjesto ubijenog Paskala!" 

Junačka mama mi poljubi 
ruku i zahvali. 

Mali Amon kimnu glavom i 
odvažno reče: 

Da, oče, ja ću zamijeniti 
mog brata Paskala. Ako Bog 
da, i ja ću biti svećenik!" 

Vjerujem mu. Od vjerne, 
junačke majke moguć je i drugi 
svećenik! 



Božić je obiteljski blagdan kada svi želimo biti u zajedništvu s najbližima. Misijska centrala Crkve u 
Hrvata u suradnji s Hrvatskim katoličkim radiom već nekoliko godina zaredom za Božić i Uskrs 
povezuje barem neke naše misionare i misionarke koji djeluju u dalekim zemljama s majkom 
domovinom, s matičnom Crkvom, Crkvom u Hrvata i s rodbinom po krvi. 

Učinili smo to i ove godine. Preko Hrvatskoga katoličkog radija javili su se don Drago Balvanović iz 
Perua, sestra Celestina Gavrić iz Brazila i don Ivica Kordić iz Zambije. Njihovo javljanje donosimo 
u Radosnoj vijesti za one čitatelje koji ih nisu čuli preko radija. 


DRAGO BA 

H valjen Isus i Marija. Sve vas pozdravljamo iz grada 
Lime, iz daleke države Peru. Ja sam Drago Balvano- 
vić, rodom iz Bosanske Gradiške u banjolučkoj bisku- 
piji. Svećenik sam misionar. Radim ovdje u državi Peru već 1 4 
godina kao hrvatski misionar za Hrvate i ujedno za Peruance. 

Prvo ću vam nešto reći o državi Peru, o Limi, da bi naši 
slušatelji znali nešto o tome. Peru je velika država. Oko osam 
do devet puta je veća od današnje Hrvatske. Sam grad Lima 
ima osam milijuna stanovnika. Devedeset posto stanovnika su 
katolici. Zato i božićni običaji imaju jedan duboki korijen u 
ovdašnjem stanovništvu. Ove godine priprava na Božić je 
nešto posebno i ne traje samo ove četiri nedjelje došašća ili ad- 
venta, nego mogli bismo reći da se peruanski narod pripravlja 
cijele godine na proslavu rođenja Isusova i proslavu rođenda- 
na kršćanstva. U svim crkvama i gotovo u svim kućama po- 
stavljeni su u došašću ili adventu i vama poznati adventski 
vijenci s četiri svijeće. Svećenici u vrijeme došašća dijele na- 
rodu jedan formular s molitvama koje se svaki dan mole u 
kućama uz upaljene svijeće. 

O samom Božiću možemo reći daje cijeli grad na nogama. 
Ako bih htio govoriti nešto o božićnim običajima, možda bi 
bilo dobro da reknem da svaka provincija, pokrajina Perua ima 
drugačije običaje. One vjerske i one narodne, što moram prvo 
reći o božićnim običajima u Limi a poslije nešto o provinciji. 
Glavna karakteristika cijeloga božičnog slavlja jest u tome da 
se u svim kućama nalaze napravljene jaslice. Kako ovdje 
nema borova i ne kite se borovi, onda svaka kuća, svaka trgo- 
vina, svaki trg ima izložene kipove koji prikazuju Isusovo 
rođenje. Mi u našoj župi svetoga Leopolda Bogdana Mandića 
imamo predstavu dvadeset trećega ovog mjeseca, uoči Bad- 
njaka, kada i djeca i stariji prikazuju uživo jedan prikaz Isuso- 
va rođenja. Nakon toga gotovo u svim crkvama i oko crkava 
nalazi se najveći godišnji skup siromašne i potrebne djece. 
Pravimo za njih jedno posebno božično raspoloženje s darovi- 
ma. Dijelimo im darove koje skupljamo gotovo cijelu godinu. 
Oko Lime nema uopće zelenila pa zbog toga nema ni kićenja 
borova. Oko Lime je jedan ogromni pojas pustinjskoga pi- 
jeska. I oni koji bi možda mogli imati bor, ne kite ga jer sma- 
traju daje to običaj Europe. Imaju zato vrlo često jako velike 
jaslice koje se postavljaju po trgovima. U Limi i okolici Lime 
glavno jelo koje se jede u pola noći nakon mise jest purica i 
jedna vrsta kvasnoga kruha s grožđicama koji se zove paneton. 
Mislim daje ovaj običaj došao iz Italije. Svaka kuća dakle ima 
puncu i paneton koji je često jako lijepo ukrašen. Uoči Božića 
prodaje se u svakome mjestu. Osim kruha koji obitelj nabavlja 


LVANOVIĆ 

za sebe, obitelj uzima i jedan takav kruh, kolač, koji poklanja 
susjedu. Uz to se pije piće koje se zove čiča i pravi se od kuku- 
ruznog brašna, i to od kukuruza koji je tamne boje. Može se 
pripraviti i kao sok i kao alkoholno piće. Ovdje se pije i topla 
čokolada, premda su za Božić velike vrućine. U provinciji je 
običaj da se pravi kvasni slatki kruh u obliku djeteta. Gotovo 
svaka kuća nosi taj kruh na blagoslov u božičnoj noći, kao što 
se kod nas blagoslivljaju jela za Uskrs. Podsjeća me ovo na 
Trenkove pandure koji su jeli takav kruh, zbog čega su ih se 
ljudi strašno bojali. Mise su redovito u devet ili deset sati. To je 
malo tužan običaj. Uvedene su tako rano zbog terorizma koji 
je vladao u ovoj zemlji i koji je odnio oko 25.000 ljudskih živo- 
ta. I sada su mise radi sigurnosti tako rano. Večera u obitelji 
počinje točno u pola noći. Svaka obitelj čeka ponoć, čestitaju 
Božić jedni drugima a onda počinje večera. Kada večera za- 
vrši, otvaraju se darovi. Budući da smo blizu Sjeverne Ame- 
rike, kupovanje darova je postalo balast, teret za obitelj koji 
zapravo kvari božične običaje. Proslava Božića ovdje prestaje 
s prvim danom. Ostali dani se ovdje ne slave. I za Božić i za 
Novu godinu pale se veliki vatrometi. Prave se veliki tornjevi 
od šećerne trske. Mi ovdje kod naše crkve pravimo toranj vi- 
sok 1 6 metara koji se ukrasi s natpisima: “Živio Isus”, “Živjela 
Djevica Marija”, “Živjela sljedećaNova godina”. Poslije mise 
taj se toranj od trske zapali uz pljesak, uz pjesme, uz ples, uz 
klicanje Isusu i Blaženoj Djevici Mariji. I za Novu godinu pra- 
vi se isti toranj pred državnim institucijama. Moram konstati- 
rati da se ovdje puno više slavi Veliki tjedan i Uskrs nego 
Božić. Ovdje se, recimo, radi na sam Badnjak do podne. Ne 
radi se samo na prvi dan Božića, a ostale dane se radi. 

Ovdje ima jedan lijep običaj koji ne postoji u Hrvatskoj. 
Ovdje svećenik izlazi poslije svake svete mise na vrata crkve 
da se susretne sa svijetom i da blagoslovi svakog vjernika 
pojedinačno. Svi pristupaju svećeniku, i djeca i odrasli, i mole 
blagoslov. Neki dan dođe mi jedan dječak i dovede svoga 
manjeg brata i pita me mogu li i njega blagosloviti. Pitam ga 
zašto želi da i njega blagoslovim. Kaže mi: “Kao što ste zagrli- 
li malog Isusa pod misom, zagrlite i moga brata.” Razumije se 
da sam ga zagrlio. 

Ovom čestitkom želim zagrliti sve oce biskupe Crkve u 
Hrvata, moga banjolučkog biskupa Komaricu u Banjoj Luci, 
kardinala Puljića i nadbiskupa Bozanića, osoblje u Misijskoj 
centrali, don Antu Burića, sve svećenike, časne sestre, moje 
rođake. Grlim sve vas vjernike i sve ljude dobre volje iz ove 
daleke zemlje s Isusovim blagoslovom: Neka vam bude sretan 
Božić i porođenje Isusovo - vaš Drago Balvanović, misionar 

CELESTINA GAVRIĆ 

D ragi prijatelji, hvaljen Isus i Marija. Zahvalna sam dragom Bogu, Misijskoj centrali s velečasnim Antom Burićem i svi- 
ma koji su omogućili ovo javljanje i pružili ovu priliku u kojoj želim uputiti srdačan pozdrav svima vama, dragi sluša- 
telji Hrvatskoga katoličkog radija, vama iz Radija Vrhbosna i svim prijateljima misija. Moji pozdravi stižu iz dalekog i 
vrućeg Brazila gdje se nalazim već 1 4 godina s još četiri hrvatske sestre karmrelićanke Božanskoga Srca Isusova. Ovdje više ni- 
smo skupa. U zajednici s Brazilkama, koje su nam se pridružile, danas su karmelićanke Brazilke kao i mi Hrvatice razdijeljene u 
tri zajednice. Brazil je zemlja vruće tropske klime. Dakle nema snijega za Božić. Brazil je također zemlja velikoga prirodnog 
bogatstva, ali u svome velikom dijelu zemlja vrlo nerazborite podjele tog bogatstva. Zajednica u kojoj se ja nalazim nalazi se u 
državi San Paolo i po sebi ovdje ne bi trebalo biti siromaha, siromašnih, kako se vidi s onoga ljudskog stajališta. Međutim, ono 
postoji i ono je posljedica masovnih doseljavanja iz dijelova zemlje koji se nalaze u bijedi gdje se čak umire od gladi. A ako ne, 
trpi se velika nestašica. Ovdje se nalazimo u naseljima toga naroda koji riskira sve i dođe ovdje. Ovdje ih čeka ista situacija jer 
nemaju ništa i nikoga svoga. Riskirali su i došli su. Tako se stvaraju ona naselja poznata pod imenom favele gdje narod živi u ko- 
libama od starog lima i kartona. Pa se pitamo kako onda takve grupe naroda slave Božić. Vrlo malo svoga tradicionalnog oni do- 
nesu sa sobom. A mi ovdje molimo s njima devetnicu za Božić. Gdje god ima kakav organiziraniji pastoralni rad, stvaraju se 
manje grupe da bi se u što više kuća molila devetnica. Za to imamo već pripremljen materijal pa to slijedeći, oni mogu i sami vo- 
diti. Tako imamo više grupa i u više kuća devetnice. Mnoge od tih obitelji ovise o našem radu ili o radu naših župa koje ih 
pokušavaju organizirati da bi uopće preživjele te obitelji. Onda se pred Božić organizira skupljanje da bi im se na vrijeme dalo 
dovoljno namirnica da imaju za Božić. Kada imamo robe, i to im dobro dođe. Vi sebi, dragi prijatelji, ne možete ni zamisliti dana 
sam Božić po cijele obitelji dođu na misu u poderanoj odjeći. Oni to operu i bude čisto i uredno, ali poderano. Oni su sretni i 
presretni da su i to dobili da mogu u “novoj” odjeći slaviti Božić. U ovoj situaciji nemamo vremena da opišemo jedan konkretan 
doživljaj, ali su brojniji nego si možete zamisliti. Pa evo, dragi prijatelji, dok pokušavamo približiti našim siromasima tajnu 
Božjeg utjelovljenja, i vama želimo sretan, blagoslovljen Božić. Sretan Božić i sveto porođenje Isusovo mojim prognanim rodi- 
teljima, rodbini po četiri zemlje gdje su raspršeni, svim prijateljima, svim župljanimažupa kroz koje smo svih nas pet prošle ili 
ih posjetile u našim dolascima u domovinu odavde iz Brazila Sretan i blagoslovljen Božić našim sestrama u svim zajednicama 
gdje se nalaze. Našoj provincijalnoj poglavarici sestri Ani Mariji, svim slušateljima Hrvatskoga katoličkog radija i Radija 
Vrhbosna. Svim prijateljima misija. Bog vas blagoslovio u jubilarnoj dvijetisućitoj godini. Molite da nam Bog dade milost da 
možemo svjedočiti i uvjeravati sve ljude dobre volje daje ljudsko dostojanstvo najveće vremenito bogatstvo i daje tome dokaz 
utjelovljenja Sina Božjega. To vrednovanje bogatstva ljudskog dostojanstva očituje se u poštivanju svih ljudi u tome da im 
omogućimo koliko je do nas dostojan ljudski život. Da s njima podijelimo ono što imamo, pa i svoj vlastiti život. A onda se 
možemo nadati da će prihvatiti našu vjeru, tu vjeru kojaje kadra nas tako voditi u životu i da će i oni ozbiljno živjeti. Pa eto, dragi 
prijatelji, takav sretan Božić i takvu jubilarnu godinu vam želimo i mi sestre karmelićanke Božanskoga Srca Isusova iz Brazila. 
Bog vas blagoslovio i molite za nas. 


IVICA 

J a sam Ivica Kordić, svećenik krčke biskupije. Radim 
kao misionar u Zambiji. Najprije sam bio u biskupiji Li- 
vvingstone a od prije dvije godine ovo je postala samo- 
stalna biskupija, biskupija Mongu. Ovdje sam župnik u katedrali. 
Situacija u Zambiji zadnjih godina dostaje teška. Pogotovo za 
domaće ljude. Prema nekim podacima, više od 70% ljudi živi 
ispod linije siromaštva. Tako da je ekonomska situacija jako 
teška. Uvoz je veliki a izvoz gotovo nikakav. Što se tiče zdravst- 
vene situacije, tu je još i gore. Bolnice su bez osnovnih lijekova, 
bez zavoja, bez rukavica, beznajosnovnijih stvari. Onaj koji ide u 
bolnicu, mora sa sobom nositi i rukavice i vatu i zavoje i što god 
može kupiti. Situacija s AIDS-om je isto dosta teška. Kažu daje 
više od 25% Zambijaca između 15 i 49 godine zaraženo AID- 
SA-om. Čujemo daje i sa siročadi situacija isto jako teška i daje 
Zambija čak na prvom mjestu po broju siročadi u svijetu. 
Školstvo je isto u teškoj situaciji. Sve manje djece ide u školu a 
sve je veći broj djece izvan škole jer jednostavno ili nemaju rodi- 
telja ili ne mogu platiti sve što treba za jednu godinu. Što se 
vjerskoga života tiče, tu je situacija drugačija. Sloboda vjere je 
velika. Predsjednik Zambije proglasio je Zambiju kršćanskom 
zemljom službeno. Ako se ne varam, to je jedina zemlja u svijetu 
kojaje službeno proglašena kršćanskom. Na žalost, puno je toga 
rečeno, ali što se tiče života, situacija je drugačija. Ima jako puno 
krađe, kriminala, nemorala i sličnih stvari. Tako da se mnogi pi- 
taju je li proglašenje zemlje kršćanskom bilo čemu pridonijelo ili 
nije. Božić je blizu pa se i mi spremamo za Božić. Gledajući oko- 
lo, malo se što vidi. Nema nekih velikih oglasa, velikih dekoraci- 
ja po ulicama, nema božićne glazbe i tako dalje. Ali što se 
crkvenoga pogleda tiče, tu je opet situacija drugačija. Škole su 
sada zatvorene jer ovdje škole završavaju u jedanaestome mjese- 
cu tako da su za Božić djeca slobodna. Zbog toga svaki dan ima- 
mo jako puno djece oko crkve. Neki se spremaju s igrokazom za 
Božić, neki vježbaju u zborovima. Imamo tri zbora. Engleski, 
Lodi zbor i dječji zbor. Oni se svaki dan sastaju i vježbaju pjesme. 


KORDIĆ 

Djevojčice se spremaju s plesom, a ministranti vježbaju 
ministriranje za Božić. U župi je uglavnom naglasak na pojedi- 
načnoj pripravi kao i na pripravi u obitelji i u malim kršćanskim 
zajednicama. Osobito naglašavamo na pomirenju s Bogom i 
međusobno. Tu je dakako obitelj u središtu pozornosti. Čak smo 
proizveli neki program službe riječi, koji svaka obitelj može do- 
biti i to imati kod kuće kao program pomirenja u obitelji. Kao što 
znadete, na Badnjak se službeno otvara jubilarna godina. Ovdje 
se očekuje da će svaka mala zajednica i svaka grupa koja postoj i u 
župi, kao što su ženske organizacije, Marijina legija, mladi, obi- 
teljska grupa, crkveno vijeće, iznijeti svoj program i dati obeća- 
nje pred biskupom za rad i program u jubilarnoj godini. Tako da 
očekujemo da će s Badnjakom jubilarna godina započeti i da će 
se ljudi ovdje više zauzeti oko toga. Osobito na izgradnji svoga 
kršćanskog života. Kako je Božić blizu, ja bih iskoristio ovu pri- 
godu da čestitam Božić najprije svome susjedu iz djetinjstva a 
sada zagrebačkom nadbiskupu Josipu Bozaniću i želim mu obilje 
duha mudrosti u vođenju Crkve u Hrvata. Također čestitke svim 
nadbiskupima i biskupima, onima aktivnim i onima u mirovini. 
A posebno mome biskupu Valteru. Čestitam i svim svećenicima 
krčke biskupije kao i ostalim znanim i neznanim. Svakako i če- 
stitke svima u centrali. Neka dolaskom novorođenoga zavlada 
mir, pravda, poštenje. Neka se učvrsti vjera i neka se ljudski, poli- 
tički i ekonomski život gradi na temelju evanđelja. Osobno bih 
htio čestitati Božić svojoj mami kojaje na Rabu u Banjolu, kao i 
svome bratu Željku s obitelji i nećakinji Lauri s obitelji. Osim 
rodbine prijatelja i znanaca želim sretan Božić svim Vrbničani- 
ma, na čelu sa župnikom Josipom, jer Vrbnik je uvijek bio po- 
lazna točka u mome životu. Vjerujem da su Vrbničani uvijek bili 
iza mene^pogotovo od osamdeset šeste godine otkad sam otišao 
u misije. Želim da se i po današnjoj generaciji tradicija čvrste vje- 
re i svećeničkih i redovničkih zvanja nastavi i da jubilarna godina 
donese pomirenje među obiteljima i rodbinom. I na kraju bih če- 
stitao sretan Božićsvima u ime Frane Markića Aleluje. 

VLC. DRAGO BALVANOVIC 
PERU 


Za ovu popularnu priču kažu da 
je podrijetlom iz Tajlanda, a može 
biti po svojoj pouci iz bilo kojega di- 
jela svijeta - jer nas uči ljubavi. 

Bio jednom jedan ratnik. Sudje- 
lovao je u mnogim ratovima kao 
plaćenik. Ubijao je, krao, silovao, 
davio i palio i slušao jauk djece, 
žena i ljudi. 

Sve dok se jednog dana nije 
umorio od tolikog zla. 

Odbacio je svoje oružje i pošao 
na put, sam, tražeći hranu od kuće 
do kuće, od mjesta do mjesta. Jed- 
nog dana mu rekoše da u šumi živi 
jedan starac, mudar, koji poučava 
one koji žele saznati put mira i 
mudrosti. A njemu je trebalo mira. 

Nakon toga je pošao u šumu i 
došao do mjesta gdje je bila jedna 
koliba. Stari mudrac je izišao i 
pozdravio ratnika s prekrasnim 
smiješkom, smirenim. 

Ratnik mu je izložio kako traži 
mir i smirenje nakon tolikih godina 
nasilja. Mudrac ga je poučavao 
mjesec dana kako će razmišljati i 
prosuđivati, kako uspostaviti rav- 
notežu u svom umu, kako pronaći 
mir u dubini srca, kako vidjeti u 
svakoj stvari nešto lijepo, vidjeti 
više od same spoljašnosti. Poslije 
mjesec dana ratnik otputova vrlo 
sretan u namjeri u život primijeniti 
ono što je naučio od učitelja i kako 
bi započeo s cvjetanjem novoga 
mira u svojoj duši. 

U toku jedne godine primjenji- 
vao je naučeno, ali nije mogao pro- 
naći mir u svome srcu. Započinjao 
je vježbe meditacije ali bi mu se 
uvijek vraćale strašne slike 
mrtvih, nasilja, krv, rat... Odlučio 
se vratiti učitelju. Kada je došao, 
reče mu: “Učitelju, nisam mogao 
pronaći mir u svome srcu, pouči me 
ponovno.” Učitelj, vrlo smiren i s 
istim smiješkom smirenja nastavio 
ga je poučavati. Još jednom mu je 
izložio kako treba vidjeti u svakoj 
stvari nešto lijepo i pronaći u dubi- 
ni srca mir koji preobražava svijet. 


Ponovno je ratnik otišao zado- 
voljan i siguran da će moći u potpu- 
nosti primijeniti što je naučio. Ali 
opet su došle slike koje mu nisu 
dale mira: prikazi rata, jauci i plač, 
zapomaganja. Zamalo je ratnik 
počeo sumnjati u svoga učitelja, ali 
se ipak vratio u šumu. Ovaj put s 
velikim nepovjerenjem. 

Kada gaje starac primio, ratnik 
mu reče: “Ti si stari lakrdijaš, tvoje 
pouke ne vrijede, ne znaš ništa, 
prevario si me.” Starac mu je odgo- 
vorio s pitanjem: “Znadeš li igrati 
šah?” “Da”, odgovori ratnik. “Do- 
bro. Ti i ja igrat ćemo partiju šaha. 


Ali razlika je ove igre od normalne 
igre šaha u tome što će onaj tko po- 
bijedi odrubiti pobijeđenom glavu 
mačem” reče starac bljeskajući 
mačem. Ratnik nakon razmišlja- 
nja prihvati jer je znao da je dobar 
igrač. Nakon sporazuma starac do- 
nese ploču šaha iz svoje kolibe i za- 
počeše igru u sjeni jednog drva a u 
blizini mača. Nakon nekoliko po- 
teza ratnik izgubi jednog lovca i 
konja. Nakon petnaestak poteza 
izgubi i kulu. Nakon dvadeset po- 
teza njegova kraljica i kralj nađoše 
se u opasnoj poziciji. Ratnik je pro- 
matrao mudraca, starca na čijem je 


ŠAHA 

licu stalno treperio blaženi smi- 
ješak. Razmišljao je o sljedećem 
potezu. Sto je partija više odmica- 
la, sve se više bojao. Osjećao je 
hladnu ruku smrti na svom vratu i 
gledajući mač razmišljaše: “Ovaj 
starac nema nikakvu grižnju 
savjesti. Ubit će me. Moram se 
oduprijeti. Moram se smiriti i igrati 
dobro.” Počeo je tada disati kako 
ga je mudrac ranije učio i tako je 
umirio svoju dušu. Pronašao je mir 
u dubini srca i dao novo svjetlo svo- 
me umu. 

Pronašao je mogućnost kako 
spasiti svoga kralja, organizirati 
svoju obranu i nakon 
toga napasti. Počeo 
je uzimati više figu- 
ra od starca: pješa- 
ka, konja, nakon 
toga kulu i napokon 
njegovu kraljicu. 
Sada je vidio kako 
stari mudrac gubi 
igru. Imao je skoro 
pobjedu u svojim 
rukama. 

Nedostajao mu je 
samo potez za mat. 
Podigao je kulu i 
razmišljao: “Sada ću 
ti, stari mudrače, 
odsjeći glavu.” Čim 
mu je ta misao pro- 
letjela kroz glavu, u 
srcu mu se pojavio 
neki čudan osjećaj. 
Ruka mu je zastala u 
zraku i kula među 
prstima. Ne mičući 
se, ratnik je razmišljao: “Zašto ubi- 
ti ovoga starog čovjeka? Učinio je 
puno za mene. Proveo je mnogo 
vremena poučavajući me. Ne, ne 
mogu ga ubiti. Ne mogu to učini- 
ti...” 

Vratio je kulu na njeno mjesto i 
pomaknuo pješaka. U tom času 
mudrac je razbacao sve šahovske 
figure po podu i rekao ratniku: 
“Ratniče, razumio si. Prvo tre- 
ba pobijediti strah, nakon toga 
može doći ljubav.” 

“Tko ljubi brata svojega, u svje- 
tlosti ostaje” (1 Iv 2,10). 

Lima, 19. ožujka 1999. 

HRVATSKI 

PRIJATELJI HKR- 
iKOLUJU BUDUĆE SVECENl 
U KAMERUNU 


RAD N I 

Sto radimo, kako živimo, kako 
nam izgleda radni dan? Ne vje- 
rujem da se puno razlikujemo od 
sličnih ustanova širom svijeta. "I 
zimi i ljeti", tj. u kišnom i sušnom 
razdoblju ustajemo u 5,15. 

Jutarnjoj meditaciji i euharistiji 
posvetimo otprilike jedan sat. Do- 
ručak uzmemo s nogu i brzo u školu 
koju naši dečki s ostalim vanjskim 
đacima pohađaju u mjestu (5 km). Objed nam priprema školska kanti- 
na a kad završe predavanja, oko 14,30, vraćamo se na "sveto brdo". 
Odmor, šport, šetnja ili studij po želji ispunjaju prve večernje sate 
(ovdje sunce zalazi oko 1 8 sati, mi smo na trbuhu Zemlje - ekvatoru) u 
očekivanju večernjeg obroka u lijepom ambijentu sjemeništa dalekom 
od svake gradske buke. Svaki dan jedna grupa od tri sjemeništarca 
priprema taj večernji obrok - dio njihova radnog "praktikuma"... I ru- 
blje si sami peru i glačaju i to najsigurnijim glačalom - na ugljen. 

Oko 19 sati zvono sve poziva na potpunu šutnju. Početak je duhov- 
noga štiva. Slijedi večernja molitva i razlaz po prostorijama na 
obvezni studij. Dan završavamo gašenjem svjetla oko 22,30. Matu- 
rantima se još može progledati kroz prste kojih tridesetak minuta. 



DAN U SJEMENIŠTU 


U kući dakle imamo struju ali nemamo televizor, i to je svjesna 
odluka. Za novosti nam služi radio. 

Za duhovno vodstvo sjemeništaraca svake godine tražimo prijeko 
potrebnu pomoć svećenika iz mjesta. Dodajmo k tome i nekoliko mje- 
sečnih rekolekcija i godišnje duhovne vježbe. "Vrhunac" školske godi- 
ne je veliki izlet - naš Emaus - po Uskrsu, od obično dva dana u neki još 
neotkriveni kutak zemlje: rezervati, nacionalni parkovi... 

Vrijedi spomenuti i pastoralne aktivnosti naših maturanata. 

Subotom popodne ili nedjeljom nakon jutarnje mise posvete koji 
sat vjeronauka djece ili animiranju raznih pokreta Katoličke akcije za 
mladež. 

Subotom uvečer ne propuštamo tjedne konferencije isključivo 
duhovnoga karaktera. 

Čitatelji ovoga teksta primijetit će da ni na jednom mjestu ne 
spominjem svoje suradnike. To je ta neobičnost i iznimka koja našu 
kuću čini znatno različitom od ostalih sjemeništa. Već sam niz godina 
jedini odgojitelj i "poglavar" ovim mladićima. To rječito govori o 
kakvom se kroničnom i teškom nedostatku "duhovnika" radi u ovoj 
biskupiji. 


- Nastavlja se - 

Misijska akcija prijatelja HKR-a 

Hrvatski \atoličkj radio je u rujnu 1998. godine pozvao svoje prijatelje na pomoć misijama. Do studenoga 1999. pomoć je bila usmjere- 
na isključivo za školovanje sjemeništaraca u Kamerunu. Od tada jednim dijelom odlučili smo tu misijsku akciju malo poopćiti i usmjeriti 
potrebama i drugih naših misionara. 

Veći dio, više od dvije trećine (70%) i dalje ćemo slati malom sjemeništu u Kamerunu, radi kojega je i započela misijska akcija prijatelja 
HKR-a, a drugi dio (30%) prikupljenih novaca slat ćemo za neku drugu potrebu koja se pokaže gorućom. 

U prosincu 1999. prijatelji HKR-a su za misije uplatili ukupno 3.217,00 kuna. Za školovanje sjemeništaraca u Kamerunu poslat 
ćemo 2.252,00 kune (70% od prikupljenog iznosa u prosincu 1999.), a preostalih 965,00 kuna (30% od prikupljenog iznosa u prosincu 
1999.) poslat ćemo o. Gerardu Zerdinu u Peru. Otac Gerard Zerdin, o. Remigije Mlinarić i brat Tomislav HruŠka djeluju u ogromnim pro- 
stranstvima Amazonije. Zbog teških komunikacija i velikog područja odlučili su podići katoličku radiopostaju. Prilog prijatelja HKR-a od 
30% prikupljenog u mjesecu prosincu biti će poslan u tu svrhu. 

Hvala čitateljima Radosne vijesti koji su pristupili sustavu Prijatelji HKR-a. 

Ako i vi želite postati prijatelj Hrvatskoga katoličkoga radija nazovite nas na tel. 01/460-99-99. 

Jerko Sišić, voditelj sustava Prijatelji HKR-a 

de-fs cUsfc* Oeofca *£»»£3 <£**>£5* Sbs 

Prijatelji HKR-a koji su pristupili misijskoj akciji u prosincu 1999. (akcija započela u rujnu 1998.) 

Irena Posilović, Tanja Zivković, Zoran Blagdan, Terezija Višak, Žarko Macola, Darinka Marković, Marija Matijević, Ankica Šala, 
Olga Koller, Ivan Sporinki, Marija Špoljarić, Dario Košćak, Ljiljana Klobučar, Mirta-Dagmar Mukič, Vladimir Kajdi, Nada Ružić, Josip 
Sejtko, Zora Dolar, Stefica Grubar, Marija Marcinjaš, Đurđa Štefanec, Vinko Beljo, Blaženka Sajko, Jadranka Ostojić, Božana Blašković, 
p. Josip Sremić, Barbara Faccini, Juretić, Marijana Franolić, Ljiljana Kovačević, Snježana Strbad, Božica Lah, Zdenka Mravunac, Ivka 
Bahat, Terezija Jurković, Olga Rudin, Ljubica Paić, Marija Turk, Vesna Fidermuc, Mira Burburan, Danica Mihaljević, Ana Vrček, Zden- 
ka Čičak, Mirjana Juras, Anđa Domić, Nedjeljka Sendo, Zorka Biočić, Marica Laštro, Kitarina Špernjak, Ivanka Furlanis, Ankica Kos, 
Anđela Putarek, Stefica Kolega, Mato Fofić, Marica Luštica, Blaženka Blažević, Željko Žigante, Ana Bilas, Nino Ilić, Božica Pratnemer, 
Marija Blažen, Elza Kozinović, Mirjana Nižetić, Marijo Dunatov, Kristina Kučan, Branko Topić, Spomenka Petković, Boris Vujić, 
Tomislav Vrsalović, Vlasta Mihajić, Ankica Vrgašević, Stanislava Carev, Branko Pavlinić, Amalija Karamatić, Stjepan Škalec, Đurđica 
Skelin, Zeljko Periša, Antonio Bosio. 




* 

FR. DRAGO KOLIMBATOVIC 
OP 


ffz toi l f)e f)uch(Hja mimmara 


SVEĆENIKOVA MAJKA 

Bio je izvanredne ljepote; upravo šar- 
mantan. Za njim su ludovale ne samo dje- 
vojke nego i mlade žene. Napastovale su 
ga gdje god su samo mogle. Nisu birale ni 
mjesto ni način; čak i dok je misio. A jedna 
od djevojaka mi reče da bi pregorjela sve 
na svijetu kad bi ga uspjela izvući iz reda i 
dobiti za muža... 

Poslije jedne trodnevnice koju je on 
održao u čast svete Vičence u Blatu na 
Korčuli, naš je otac provincijal zapitao ta- 
mošnjeg župnika kakav je bio odaziv vjer- 
niku na njegovim propovijedima. "Vrlo 
dobar, mimo svakog očekivanja!" odgovori 
župnik." A je li započinjao svoje propovije- 
di riječima; "Dragi moji slušatelji!" ili: 
'Dragi moji gledatelji!" 

Očito, i njegov vrhovni starješina bio je 
svjestan njegove ljepote i pomalo straho- 
vao nad njim. Tako je to; ako si lijep čini se 
da si i u apostolatu uspješniji, ali zato u 
trajnoj opasnosti od Adamovih kćeri. A ako 
si ružan, odnosno ako misliš da si ružan, 
jer je ljepota uvelike relativna, patiš od 
kompleksa manje vrijednosti i vjeruješ da 
je čak i tvoj apostolat zbog toga manje 
uspješan. Tako - bio lijep ili ružan • zlo i 
naopako! Doista, i fratarski je život borba, 
pa čak i sa stajališta tjelesne privlačnosti, 
ipak, onaj koji poduzima što god je u nje- 
govoj moći da u toj životnoj borbi izdrži do 
kraja, a uz to ima u pozadini četu onih koji 
se za njegovu ustrajnost mole i žrtvuju, 
izdržat će, usprkos svemu!. A ako je među 
moliteljima i žrtvovateljima i vlastita maj- 
ka - pobjeda je osigurana! Drugačije ne 
može ni biti! Jer "žene će navijek biti utro- 
bom i kolijevkom, ali nikada grobom. Mi 
umiremo da bismo mogle životu dati život; 
isto kao što i prsti naši predu konac za 
haljinu koju nikada neće nositi... I zbog 
toga tugujemo, a ipak nas sve to ispunja 
radošću" (Halil Đubran: "Isus Sin Čov- 
ječji", str. 125). Te se riječi mogu primije- 


niti na svaku pravu majku, ali je značajno 
da ih H. Đubran stavlja u usta jednoj susje- 
di Blažene Djevice Marije. Dakle, te bi ri- 
ječi najsavršenije pristojale na usta 
idealnih svećeničkih majki. A upravo maj- 
ka mog subrata bila je jedna od takvih. 
Ona je doista "svoju djecu odgajala, 
rađajući ih toliko puta koliko je puta zapa- 
zila da se od Boga odvraćaju" (A. Augustin, 
Ispovijesti, 9.9). 

Trideset petih godina svoga života, u 
godinama najzrelije ljepote i šarma, moj 
je subrat bio vjeroučitelj i neslužbeni ka- 
pelan u jednoj našoj samostanskoj crkvi, 
jednoga našeg velegrada. U tom svojstvu 
svake je godine pripremao skupine prvo- 
pričesnika i krizmanika kao i po koji mladi 
bračni par. Budući da u ono vrijeme nije 
nikome bilo lako doći do potrebnih sred- 
stava za život, moj je subrat omogućio jed- 
noj mlađoj fotografkinji da dođe na 
relativno lak način do lijepe 
zarade: fotografirala je skupi- 
ne i pojedince njegovih prvo- 
pričesnika, krizmanika i mla- 
dih bračnih parova. Treba li se 
onda čuditi da je ta mlada 
žena bila sva zaokupljena 
mišlju kako da mu se oduži. 

Najviše je postigla kad ga je 
uspjela nagovoriti da ga smije 
fotografirati. Uvjerila ga je da 
će u izlogu njezine radnje, uz 
sliku njegovih vjeroučenika 
slika njihova vjeroučitelja biti 
najbolja propaganda za nje- 
gov rad s mladima. Sliku je 
povećala, uokvirila u prekra- 
san okvir i tako uokvirenu nje- 
mu poklonila... 

U izlogu njezina lokala 
njegova je slika bila nenat- 
kriljiva atrakcija. Njegove 
obožavateljice satima su sta- 
jale pred izlogom pomalo 
nesretne što sliku svog idola 
ne mogu kupiti... 

Moj subrat nije mnogo držao do svoje 
ljepote, zato je svoju sliku poslao svojoj 
majci, a ona ju je stavila u sobu koja se u 
Dalmaciji zove "tinpl". U nju kućna čeljad 
rijetko ulazi, a služi kao soba za primanje 
gostiju. U njoj se u posebnoj vitrini drže 
sitne kućne dragocjenosti. Po njezinim zi- 


dovima izvješene su slike članova obitelji, 
naročito djece iz njihova najranijeg dje- 
tinjstva, po koji starinski predmet - lula, 
sablja, samokres; tu je i koji goblen što ga 
je izradila domaćica - majka u mladim da- 
nima, po koja ručno izvezena torba ili neki 
komad narodne nošnje. Među tolikim 
izlošcima i slika mog subrata našla je do- 
lično mjesto... 

Došli su i ljetni praznici. Moj subrat 
našao se jednoga dana sa svojom majkom 
u sobi za primanje. Kad je ugledao svoju 
sliku, zapitat će je: 

"Onda, majko, što ti se čini od moje 
slike?" 

"Lijepa je... A tko ti je to izradio?" 

"Jedna fotografkinja." 

Nato majka zašuti. A jer je sin pozna- 
vao svoju majku i jer je slutio o čemu 
razmišlja, ponovno je zapita: 


"A što si zašutjela?" 

"Sinko, kad me pitaš, kazat ću ti. Volje- 
la bih da je fotograf nego fotografkinja!"... 

Ona je i ovom prigodom - Bog zna po 
koji put - ponovno i ponovno rađala svoga 
sina... 

U Rijeci, 25. kolovoza 1 999. 

EDITH STEIN. ŽIDOVKA. KRŠĆANKA I MUČENICA: 



Obraćenje, himna Križu 


PREVEO: 

SINIŠA TURINA, prof. 

N išta nije rječiti- 
je od ušutka- 
nog križa." 
Ivan Pavao II. 
podigao je glas izgova- 
rajući te riječi prigo- 
dom ceremonije kano- 
niziranja svete Terezije 
Benedikte od Križa 1 1 . 
listopada prošle godine 
u bazilici svetog Petra. 
U svijetu kulture i povi- 
jesti poznatija kao Edith 
Stein, ta je karmelićanka 
znala reći kako se Križ 
može razumjeti ili nauči- 
ti samo ako se ponese i 
ako se na njega bude ra- 
spet. I zaista, ona, kao 
Židovka, kršćanka, kar- 
melićanka i filozof, po- 
stala je žrtvom tota- 
litarističke nacističke he- 
reze koja ju je najprije 
zatočila u logor Birke- 
nau a kasnije i usmrtila. 


Mučenica je živjela 
od 1891. do 1942. Već 
je bila poznata kao uče- 
nica filozofa Edmunda Husserla 
kada je kroz čitanje glavnog djela 
njene imenjakinje, također kar- 
melićanke Tereze Avilske, ko- 
načno dosegla Kristovu istinu 
koju je strastveno i uporno tražila 
otkada se počela služiti razu- 
mom. Edith Stein je tako postala 
simbolom čovječanstva ovog 
stoljeća koje uporno i dosljedno 
traži istinu, a istodobno prolazi i 
kroz najbolnija i najdramatičnija 
iskustva u povijesti čovječanstva. 
Edith se obratila na katoličanstvo 
1922. godine prošavši kroz dra- 
matične sukobe s obitelji i okoli- 
nom iz koje potječe. Godine 
1933- ulazi u Karmel na datum 
koji se čudesno podudara s 



Edith Stein 


nekim povijesnim 
događajima: 1922. 
fašizam dolazi na 
vlast u Italiji a 
1933- nacizam u 
Njemačkoj. 

Edith se posveti- 
la proučavanju i 
produbljivanju krš- 
ćanske istine. Na- 
pisala je komentar 
o svetom Ivanu od 
Križa koji danas 
smatramo jednim 



Koncentracijski logor u Auschuiitzu 

od klasika kršćanske mistike. I 
ona se sama popela na križ rasi- 
stičkog progona kada je bila 
uhićena u Nizozemskoj, kamo je 
bila poslana kako bi izbjegla nje- 
mačke kontrole. No, Hitlerove su 
horde preplavile i Nizozemsku, a 
slijedom jednog sukoba s kato- 
ličkim biskupima, upravo u svezi 
s rasnim pitanjem, dana je zapo- 
vijed da se uhite svi Židovi, 
počevši od onih koji su se obratili 
na katoličanstvo. 

Edith je dakle skupa s jednom 
sestrom progonjena zato što je 
bila Židovka i katolikinja. Uhiće- 
na je i deportirana u logor Birke- 
nau u kojemu još nije bilo 
plinskih komora ni krematorija. 


Karmelićanka je stoga mučenički 
ubijena plinom u jednoj kućici uz 
rub šume, a zatim je spaljena, 
skupa s ostalim žrtvama na jed- 
noj livadi. 

Posjet mjestu Edithina muče- 
ništva preplavljuje nas emocija- 
ma i duboko potresa. Edith je 
živjela svoj Križ zato što je bila 
Židovka i kršćanka. Time je po- 
stala simbolom povezanosti 
dvaju naroda koji osjećaju poziv 
istoga Boga na izvršenje misije u 
svijetu. Progonjena upravo u 
stoljeću u kojem su se 
dogodile najveće tra- 
gedije u povijesti, 
među kojima i geno- 
cid nacista nad Zido- 
vima te genocid 
komunista nad selja- 
cima, intelektualci- 
ma, radnicima i 
protivnicima režima. 
Taj je genocid odnio 
dva milijuna života i 
okrvavio konac ovog 
tisućljeća kao nikada 
u povijesti. 

U jednom i dru- 
gom genocidu, krš- 
ćanski mučenici - 
progonjeni i ubijani zbog toga što 
su kršćani ili zbog njihova svje- 
dočenja za vjernost i milosrđe, 
kao na primjer sveti Maksimilijan 
Kolbe, ili zbog toga što su branili 
ljudsko dostojanstvo, kao što se 
to dogodilo pastoru i lute- 
ranskom teologu Dietrichu Bon- 
hoefferu, ili jednostavno zbog 
mržnje prema krš- ćanskoj vjeri, 
kao što je to bio kardinal Stepi- 
nac koji je proglašen blaženim u 
listopadu prošle godine u Mariji 
Bistrici - vrlo su brojni. 

Oni su, po Edithinim riječima, 
postali učiteljima Križa, jer Križ je 
bila njihova katedra.. 




RADOSNA VIJEST 1/2000. 


m i2» 



JE&C© 



Prvi put ove godine na Misijsku 
nedjelju skupili su se u našem hrvatskom 
centru svetog Leopolda Mandića u Limi 
naši misionari koji djeluju u Peruu: fra 
Rafael Lukarić, fraRemigije-Tomo Mlina- 
rić, fra Tomica Hruška. 

Mnogi naši misionari pošli su na misio- 
narsko polje rada bez puno najava i sveča- 

A nih oproštaja, gonjeni Isusovim 
poslanjem: “Idite po svem svijetu i navi- 
ještajte evanđelje svakom stvorenju.” 
Tako je učinio i fra Tomo Hruška, franje- 
vački brat, član zagrebačke provincije sv. 
Ćirila i Metoda. 

Donosim ovdje dio razgovora koji 
sam vodio s fra Tomicom. 



Cijela Europa zadnjih nekoliko godina 
bilježi pad broja svećeničkih i redovničkih 
zvanja. Normalno je da s tim ide i pad broja 
misijskih zvanja. Misijska zvanja u sva- 
kom narodu očituju vitalnost te mjesne 
Crkve. Stoga nas veseli svako novo misi- 
jsko zvanje. Nedavno smo u Radosnoj vije- 
sti pisali o dvojici otaca verbita koji su 
ređeni za misije. U ovom broju donosimo 
osobnu kartu misionara Hrvata koji je 
odlučio svoj misionarski poziv ostvariti u 
dalekom Peruu. Riječ je o časnom bratu 
franjevcu zagrebačke provincije sv. Ćirila i 
Metoda fra Tomislavu Hruški. Osobnu kar- 
tu fra Tomice za Radosnu vijest kroz 
razgovor s njim pripremio je naš misionar 
u Peruu velečasni Drago Balvanović, 
svećenik banjolučke biskupije. 


DB: Tomice! Molio bih te za čita- 
telje Radosne vijesti nekoliko poda- 
taka o sebi samome. 

TH: Zovem se Tomica Hruška. Sin 
sam Vladimira i majke Katarine. Rođen 
sam u Požegi 9. srpnja 1 965. Rođen sam 
i odrastao u radničkoj obitelji. Imam 
još sestru Jasnu koja je udata i živi u 
Požegi. 

DB: Djetinjstvo si, pretpo- 
stavljam, proveo u Požegi. U kojoj si 
župi najviše boravio i možeš li mi reći 
koju zgodu iz tog vremena. 

TH: Odrastao sam u sjeni franje- 
vačkog samostana. Ponajviše sam išao 
u župu Duha Svetoga. Jednoga dana 
kada sam prisustvovao svetoj misi, 
otac Teofil Sibalić prstom me je pozvao 
i rekao mi: "Ti, mali, dođi k oltaru i po- 
služuj me." Kasnije sam zaključio da je 
to bio Božji prst i Božji poziv upučen 
preko oca Teofila. Otada sam redovito 
posluživao kod mise i sa svega sedam 
godina postao stalni ministrant. Pribi- 
vao sam misi kadgod sam mogao. 

DB: Tako je, pretpostavljam, bilo 
sve do srednjoškolskih dana. Poslije 
si pohađao šumarsku školu. 

TH: Da. Završio sam srednju šu- 
marsku školu. U to vrijeme jedna grupa 
mladih uvijek se družila u krugu franje- 
vačkog samostana. Na sam moj rođen- 
dan položio sam prijamni ispit na 
Šumarskom fakultetu u Zagrebu. Posli- 
je toga dolazi vojska. Služio sam ^mje- 
seci u Puli. Kao vojnik nisam smio iči u 
crkvu ali sam i ovdje kriomice išao u 
crkvu. To me je držalo u mojim mlade- 
načkim danima, u danima neizvjesno- 
sti a ponekad i teških iskušenja. 

DB: U mojim, a vjerujem i u tvojim 
godinama i rasta i sazrijevanja uvijek 




su pojedini uzorni svećenici imali 
presudnu ulogu. Jesam li u pravu? 

TH: Da, u pravu ste. Moram reći da 
ih je bilo nekoliko. Ovdje ističem samo 
fra Filipa Grassa koji je vodio pjevački 
zbor. On je na mene, na moju duhovnu 
formaciju izvršio velik utjecaj. S njim 
sam bio u pismenom kontaktu u vrije- 
me služenja vojnog roka. Produbljivao 
je u meni franjevačku duhovnost i poti- 
cao me na uzoran život. 

DB: Poslije vojnoga roka kako je 
tekao tvoj životni put? 

TH: Nastavio sam studij šumarstva 
u Zagrebu. Možda je zanimljivo spome- 
nuti da smo mi mladi iz Požege opet či- 
nili jednu grupu u Zagrebu. Nismo bili 
baš svi isti. Bilo je u tom društvu i hlad- 
nih kršćana i pravoslavaca, djevojaka i 
mladića. No i pored svih razlika ipak 
smo se slagali. Izlazili smo zajedno i svi 
smo išli na Kaptol kod franjevaca. 

DB: Ovoga ljeta prisustvovao sam 
nedjeljnoj misi za mlade u franje- 
vačkoj crkvi. Bio sam doista izne- 
nađen koliko je bilo mladih i kako su 
lijepo pjevali i molili i bili uzornog 
vladanja. U mjesecu kolovozu posje- 
tio sam mnoge zagrebačke crkve. 
Želio sam osjetiti kako naš hrvatski 
puk moli i razmišljao o tome kako 
bih to prenio u Peru. 

TH: Mi smo isto dolazili na misu za 
mlade u franjevačkom samostanu na 
Kaptolu. Tako sam se polako prib- 
ližavao i oduševljavao za franjevce. Bio 
je to samo nastavak moga prijašnjeg 
života i razmišljanja. Ušao sam u postu- 
laturu 1986. godine i rekao sam sebi: 
Idem pokušati. Ako uspije, ostat ću ako 
ne, napustit ću, ali ću nastojati ostati 
dobar kršćanin. Tako i ostadoh u fra- 
njevačkoj zajednici. 

DB: Sto su na to rekli tvoji rodi- 
telji? 

TH: Što su rekli. Iznenadili su se 
kao i mnogi moji prijatelji.' Poslije su 
moji roditelji bili zadovoljni jer su 
uvidjeli da sam odabrao pravi put 
kojim sam išao još u Požegi. 

DB: Kako je tekao život u samo- 
stanu. 

TH: Upisao sam teologiju i studirao 
godinu i pol. Nakon godinu i pol uvidio 
sam da je moje redovničko zvanje dru- 
goga tipa. Upoznavajući sve više život i 
poslanje svetog Franje koji nije bio 
svećenik, odlučio sam postati brat fran- 
jevačkog reda. 

DB: Došao je domovinski rat. Na- 
pisao sam jednom: "To je rat koji je i 
nama izvan domovine oduzeo mir." 

Župa Atalaya 


Možeš li reći što si radio u vrijeme 
rata. 

TH: U prvo vrijeme radio sam na 
porti samostana. Bilo je to vrijeme kada 
je Zagreb bio preplavljen izbjeglicama a 
naš samostan upravo opkoljen po- 
trebnima. Ja sam još kao student šu- 
marstva radio na brizi beskućnika. 
Prikupljali smo ih po kolodvorima i na- 
stojali smjestiti u prihvatilišta. Tako mi 
je ovaj rad s izbjeglicama bio samo na- 
stavak moga prethodnog angažiranja. 

Bio sam oduševljen kako je naša 
provincija uspjela organizirati pomoć 
za stradalnike. Još prije rata imali smo 
u dvorištu samostana kuhinju za nez- 
brinute a u vrijeme rata ta se pomoć još 
više proširila. Putovao sam i u ino- 
zemstvo po pomoć i razvozio je po Sla- 
voniji i drugdje. 

DB: Tvoji su iz Slavonije. Jesi li 
nekoga izgubio u ratu? 

TH: Moji roditelji nisu stradali. 
Požega je uglavnom ostala netaknuta, 
ali imam dosta poznanika i prijatelja 
kojima nije bilo baš sve sjajno, a i sada 
mnogi trpe jer je težak život. 

DB: Rat je promijenio tvoj način 
života kao i kod mnogih mladih. 
Kada započinje tvoj interes za misije. 

TH: Već u novicijatu moje zaniman- 
je za misije je intenzivno. U to vrijeme 
dolazili su na odmor naši misionari, 
članovi naše provincije, otac Gerard 
Žerdin, misionaru Peruu, i otac Bernar- 
din Šulj, misionar u Togu u Africi. Zani- 
mala me je literatura o misijama i o 
nepoznatim krajevima. Izmjenjivao 
sam i pisma s o. Gerardom. Tako se ma- 
lo-pomalo u meni počinjao razbuktava- 
ti misionarski poziv. Povjerio sam to o. 
Stanku Bjelobradiću. On me je ohra- 
brio, podržao i preporučio da molim na 
tu nakanu! 

DB: Kako je poslije išlo i kako je 
došlo do toga da si došao u Južnu 
Ameriku. 

.TH: Tražio sam dozvolu od genera- 
la reda da pođem u misije ali nisam na- 


veo gdje bih išao. Moram priznati da 
sam dobro bio upoznat s poviješću 
Južne Amerike i posebno Perua. Ta me 
je zemlja privlačila. Što se tiče dozvole, 
sve je išlo glatko. Dobio sam dozvolu od 
poglavara, vizu za Peru i upućen sam u 
misiju gdje radi o. Gerardo. Mjesto se 
zove Atalaya. 

DB: Kako su tekle pripreme u 
Limi? 

TH: Zamisli, već sam ovdje godinu i 
pol. Vrijeme brzo teče. Išao sam prvo na 
tačaj špan jolskog jezika a nakon toga ot- 
putovao avionom u udaljeno područje. 

DB: Možeš li reći nešto o svome 
radu 

TH: Vrlo kratko sam u misijama. 
Više bi trebao govoriti o. Gerardo jer on 
radi više od 20 godina u ovome kraju. 
Grad Atalaya ima oko 5.000 stanovni- 
ka. U mjestu imamo školu koju vode ča- 
sne sestre. U samoj župi imamo dosta 
katehista. No naša misija se proteže na 
područje koje obuhvaća oko 100 sela, 
zaselaka i naselja uz rijeku Ucayali i nje- 
ne pritoke. Zapravo su to beskrajna 
prostranstva vode i šuma na kojima se 
zadržavamo kada iziđemo iz Atalaye. 
Cesto na terenu ostajemo i više od de- 
set dana. Moj rad je najviše usmjeren 
na pomaganje o. Gerardu. Sada sam ra- 
dio na nabavi dijelova za radiostanicu 
koju želimo podići da bi mogli pastori- 
zirati preko radija jer ne možemo stići 
na sva područja. Zasada sam uglavnom 
zauzet za socijalne akcije, a ostalo će s 
vremenom doći. 

DB: Iako si u ovo vrijeme prila- 
gođivanja ustvari subrat u radu s o. 
Gerardom, sjećaš li se možda koje 
zgode iz vašeg rada i života. 

TH: Nisam na žalost dosada ništa 
zapisivao, ali evo jedne zgode. Sjećam 
se jednog vjenčanja dvoje staraca na bo- 
lesničkom, samrtničkom krevetu. Pita- 
li smo ih zašto se žele baš sada vjenčati. 
Odgovorili su u jedan glas: "Želimo i u 
nebu biti zajedno." 


DB: Ja bih te zamolio da zapisuješ 
sve pa i one male događaje i crtice i 
osvrte jer će to biti vrlo korisno i po- 
trebno za rad budućih misionara a 
poslužit će i kao poticaj drugima. A i 
za čitatelje i prijatelje misija je to 
vrlo poticajno. Vi radite s plemenima 
Sipibos i Ašaninka. Ponekad smo 
malo napisali o njima. No to su uvi- 
jek bile kratke vijesti i osvrti. Znam 
da je o. Gerardo radio na katekizmu, 
misalu i ostalim tekstovima na je- 
ziku Šipibosa. Možeš li mi ukratko 
reći neku karakteristiku tog naroda. 

TH: Glavna karakteristika im je 
zajedništvo. Podsjećaju nas na zajedni- 
ce prvih kršćana. Nije im teško na 
primjer nositi nekog bolesnika i po 6-7 
sati na nosilima ili voziti u čamcu do 
kojeg centra. Druga karakteristika im je 
solidarnost jednih s drugima. Osnivaju 
recimo grupe za pomoć, premda bi se 
reklo da nemaju što dijeliti. Pomažu iz 
svoga siromaštva. Kako je nestalo tero- 
rista, mnogi se vraćaju na svoja 
ognjišta, svome načinu života, lovu, ri- 
bolovu i ručnim radovima. 

DB: Bio sam u mjestu Pucalpi, 
Iquitosu i nekim dijelovima rijeke 
Ucayali blizu vaše misije. Vidio sam 
da su nove sekte razgranale podjelu 
materijalne pomoći domorocima. 
Osnivaju za njih škole. Čak postoji 
lingvistički institut za njih. Kako je s 
tom aktivnošću kod vas. Pomaže li 
vas tko? 

TH: Sekte se šire i djeluju vrlo jed- 
nostavno. Pridobiju za sebe jednoga 
člana obitelji i taj je onda predstavnik 
te grupe novovjeraca. Njega bolje 
prihvaćaju jer je iz njihova mjesta. Na 
žalost, mi nemamo svećenika iz ovoga 
područja. A uz to pomoć koju dobivamo 
je neznatna. Pomaže nas provincija po- 
vremeno i neki naši samostani iz 
Hrvatske 

DB: Tomice, tvoja poruka čita- 
teljima Radosne vijesti i prijateljima 
misija 

TH : Uvijek me je vodila ona svetopi- 
samska riječ: Isus je prošao zemljom či- 
neći dobro, i ona druga Isusova koja se 
odnosi na ljubav prema bližnjemu: "Idi 
i ti i čini tako." To jemoj način života i 
to želim i drugima. Činiti dobro drugi- 
ma. Gdje god bili i živjeli ili što god radi- 
li, trebamo imati ove riječi na umu. U 
sljedećem javljanju nastojat ću više pi- 
sati o našem radu, o poteškoćama i ra- 
dostima i o svemu onom što bi možda 
zanimalo čitatelje Radosne vijesti. 

Ovim putem pozdravljam subraću 
franjevce u provinciji, moje roditelje, 
sestru i sve druge u Požegi kao i sve u 
Misijskoj centrali. 

U Limi, 5. studenoga 1999. 

Razgovor vodio: 

Vlč. Drago Balvanović 

AFRIKA, SVIJET KOJI SE OTVARA 


1.4 Noj susret s Alrikom 

Od početka mog boravka među "crnom 
braćom" osjetila sam da sam prihvaćena i voljena. 
Željela sam im biti sestra u pravom smislu riječi, da 
nikad nemaju dojam da su manje vrijedni; željela 
sam da osjete da su vrijedni pažnje i poštovanja. 






OSKAR 

apostol 

Sjevera 


Piše: Ilija Doborski 


“Apostol Sjevera” i patron sjever- 
nih misija Oskar (ili Ansgar) ugledao 
je svjetlo dana 801. godine u fra- 
načkoj pokrajini Pikardiji. O njegovu 
podrijetlu i djetinjstvu nije nam sko- 
ro ništa poznato. Kao petogodišnji 
dječak izgubio je pobožnu majku, a 
otac ga je potom dao na školovanje 
očima benediktincima u samostan u 
Corbieu. Tom živahnom i nadasve 
otvorenom dječačiću dva su se 
doživljaja u ranim godinama neizbri- 
sivo usjekla u pamćenje koji će 
usmjeriti njegov dalji životni hod. 
Jedne noći imao je u snu viđenje koje 
ga je toliko uznemirilo da je iz temelja 
promijenio svoj život. A kada je 
nešto kasnije u vjerničkom življenju 
popustio neobično ga je potresla smrt 
cara Karla Velikoga (28. siječnja 
814.) koga je Oskar vidio u “slavi nje- 
gove moći”. Car je običavao za vrije- 
me svojih putovanja odsjesti u 
Corbieu, pa ga je mladi Oskar iihao 
priliku nekoliko puta vidjeti i 
doživjeti. “On se povukao u sebe, 
odbacio je svaku lakoumnost... okre- 
nuo se Gospodnjoj službi vježbajući 
se u molitvi, noćnim bdjenjima i odri- 
canju. U toj nepopustljivoj ozbiljno- 
sti umro je svijetu i svijet njemu”, 
zapisao je njegov biograf. Ubrzo se 
potom odlučio za redovnički život te 


poslije temeljite duhovne priprave 
obukao haljinu Božjeg miljenika iz 
Nursije. Savjesno je živio svoje re- 
dovničko poslanje. Jedne noći, uoči 
svetkovine Duhova, ugledao je neki 
lik, i pri tome čuo prodoran glas koji 
mu je doviknuo: “Pođi, a vratit ćeš mi 
se s krunom mučeništva!” Taj će ga 
glas pratiti cijelog života. 

Nakon gradnje samostana Kor- 
vey na Weseru godine 822. poslaše 
ga tamo njegovi redovnički poglavari 
gdje mu povjeriše učiteljsku službu. 
Tu je Oskar primio svećeničko 
ređenje. 

REDOVNIK KOJI IZGARA 
ZA BOŽJU STVAR 

Poslije krštenja danskog kralja 
Haralda, njegove žene i sina, te 
kraljevske pratnje u katedrali u 
Mainzu zamolio je novokršteni 
danski kralj franačkog cara Ljudevita 
Pobožnoga da mu pošalje nekoliko 
revnih apostolskih djelatnika u nje- 
govu narodu. Opat Wala iz samosta- 
na iz Korweya tom je zgodom rekao 
franačkom caru da u svome samosta- 
nu poznaje jednoga redovnika koji 
“izgara za Božju stvar i koji za Božje 
ime želi podnositi patnje”. Oskar je 

Kad se s njima živi, nemoguće je ne uklopiti se i ne 
zavoljeti ih. Svom dušom čeznem da se opet nađem 
među njima. 

Sestre Klanjateljice Krvi Kristove, provincije Rim, 
stigle su u Gvineju Bisau 1981. godine. Zbog nedo- 
statka osoblja zatražile su pomoć od provincije Za- 
greb. Prve dvije sestre iz Hrvatske otišle su 1983. 
godine, a nas druge dvije 1989. godine. 

Prvi moj susret s Afrikom bio je preko misionara. 
Od njih sam čula o tom "čarobnom svijetu". Nisam 
se usudila ni misliti da ću i ja jednog dana tamo stići. 
Tako se jednom ostvario moj san i ja sam "sletjela" 
na to tlo koje se zelenilo i bujalo zbog bogatstva 
kiša. 

U početku sam imala velikih zdravstvenih proble- 
ma. Često me je mučila malarija i sve ono drugo što 
je uz nju vezano. Teška klima i nehigijenski uvjeti za- 
davali su mi puno poteškoća. To su bili samo prvi 
dojmovi i poteškoće. Kasnije sam sve to "zaboravi- 
la" i puno toga mi je postalo normalno... Često se 
sjećam lijepih trenutaka, i njih je bilo puno više 
nego onih drugih. 


Kad je govor o Afrikancima, tu se radi o posve 
drugom mentalitetu, o drugačijem poimanju stvari, 
pogotovo vremena. Od njih sam naučila da ne gle- 
dam na sat, nego na sugovornika. Gostoprimstvo je 
vrlina koja ih krasi. Sve će učiniti za gosta i ponuditi 
mu zadnju žlicu riže. Baš o tom svijetu koji je meni 
zanimljiv i drag želim progovoriti. Moje iskustvo kroz 
pet godina života i rada u Gvineji Bisau obilježeno je 
radom sa ženama i djecom. Zato želim progovoriti 
baš o toj kategoriji ljudi. Da bih bila jasnija, reći ću 
nešto i općenito o Africi gledajući kroz iskustvo živo- 
ta u Gvineji Bisau. Da bi se razumio moj govor o 
afričkoj ženi, moram nešto reći i o ženi u Bibliji. Čini 
mi se da sam kod tih plemena, koja se još nisu ukori- 
jenila u kršćanstvo, otkrila starozavjetne običaje koji 
su još tako prisutni u njihovu društvenom životu. 

- Nastavlja se - 


bez oklijevanja potvrdno odgovorio 
na kraljevo traženje. Njegov biograf 
je zapisao da je u to vrijeme bilo 
“odbojno i nepravedno nekoga siliti 
protiv njegove volje na život medu 
poganima”. Iako je mladi Kristov 
sluga dobro poznavao običaje svoga 
vremena, ipak će u poniznosti svoga 
srca reći: “Nikada se ne bih usudio 
usprotiviti takvom zahtjevu. Ja ga, 
štoviše, želim i nitko me ne bi mogao 
pokolebati.” Na putu u dansko 
kraljevstvo pridružio mu se još su- 
brat Autbert. 

BISKUP BESKUĆNIK 

Prateći kralja na putu na Sjever, 
Oskar je koristio svaki prikladni tre- 
nutak da navijesti poruku spasenja 
Isusa Nazarećanina. On i njegov 
vjerni pratilac i subrat ostali su samo 
kratko na danskom tlu jer njegovi 
podivljali žitelji nisu imali smisla za 
evanđeosku poruku. Godine 829. 
zamolili su Šveđani franačkog kralja 
da im pošalje revne misionare i pro- 
povjednike te je Oskar i ovoga puta 
bio odabran za misionarenje Sjeve- 
ra. Brod na kome se nalazio Oskar 
pao je u ruke razbojnicima, ovi su ga 
opljačkali, a Oskaru i njegovu pra- 


tiocu oduzeli sve knjige i poklone 
namijenjene kralju. Nakon mučnog 
djelovanja od osamnaest mjeseci, 
novopriđošli misionari su krstili 
samo nekoliko osoba. Potom se 
Oskar zaputio na franački carski 
dvor da podnese caru Ljudevitu 
izvještaj o svome djelovanju. Caru se 
tom zgodom činilo najprikladnijim 
da za potrebe sjevernih misijskih 
krajeva osnuje misijski centar na sje- 
veru svoga kraljevstva odakle bi 
onda polazili misijski djelatnici na 
Sjever. Taj će centar postati Ham- 
burg koji će uskoro prerasti u bisku- 
pijsko sjedište, a Oskar će biti prvi 
natpastir. Biskupsko posvećenje po- 
dijelio mu je 832. Drogo, biskup 
Metza. Onda se Oskar zaputio u 
Vječni Grad, papi Grguru IV. koji ga 
je tom zgodom imenovao svojim le- 
gatom za Dansku, Švedsku i sjever- 
ne krajeve gdje su obitavali Slaveni. 
U Hamburgu je sagradio katedralu, 
a pored nje samostan u koji je doveo 
redovnike iz Korveya, osnovao je 
školu za školovanje mladih danskih 
misionara. U Turholtu je podigao 
misijsku školu gdje se školovao nje- 
gov kasniji biograf Ribert. Nakon 
mnogih uspjeha i neuspjeha Oskar 
je doživio godine 845. razaranje i pu- 
stošenje Hamburga od Normana. 


Glad i neimaština prisilili su biskupa 
Oskara i njegovu subraću da napuste 
Hamburg; sam biskup bio je 
beskućnik sve do godine 864. dok 
Hamburg nije s Bremenom postao 
jedna biskupija a Oskar njihov nat- 
pastir. Duga i teška bolest s vreme- 
nom ga je prikovala uz bolesničku 
postelju. Ali ni u tim trenucima nije 
imao mira: Posljednjim je snagama 
rješavao pravna i crkvena pitanja 
svoje biskupije, pisao je caru moleći 
ga da pomogne misijama na Sjeveru. 
A kada je vjerni Kristov levit na Svi- 
jećnicu 865. zauvijek zaklopio umor- 
ne oči, kršćanstvo je u mnogim 
predjelima Sjevera bilo već uhvatilo 
čvrsto korijenje. 

Njegov biograf kaže za njega da je 
“izvana bio apostol, a iznutra 
monah... Naviještanjem Božje riječi, 
pun revnosti, nastojao je pomoći lju- 
dima. Povremeno je, ipak, volio sa- 
moću da se pozabavi Božjom 
mudrošću, ali nikada u njemu nije 
prevladavala vlastita udobnost i 
ljubav prema samoći nad dobrom 
povjerenih mu duša. On je htio 
slijepome biti oko, hromome noga, 
siromašnome pravi otac.” 

- Nastavlja se - 

Ubi 


Manazary 24. studeni 1999. 

Poštovani vic. Anto, sestre i svi pri- 
jatelji Radosne vijesti! 


IDE 


kramente: 2 godine za prvu svetu 
pričest, 2 godine za krizmu i 2 godine 
za krštenje odraslih. 

Osjeća se veliko siromaštvo u sve- 
mu, materijalu i izobrazbi katehista. 
Zasad u našoj biskupiji još nema škole 
za katehete. Na početku vjeronaučne 
godine glavni katehist napravi oglas: 
prima se svaki onaj tko osjeća da 
može katehizirati djecu. Tko se god 
javi, prima se radosno, zato što je malo 
takvih. 


trošimo u tu srhu. Nabavit ćemo mate- 
rijale za katehezu, Bibliju i ostale ko- 
risne i potrebne knjige. Knjižnica sv. 
Pavla u Tananarivi je jako bogata. 

800, 00 USD iznosi 6 milijuna mala- 
gaških franaka. Možete misliti kako će 
biti veseli naši katehisti, a još više dje- 
ca ako im kateheta može dobro izložiti 
lekciju i odgovoriti na pitanja. Sigurna 
sam da ćemo moći pozvati kojeg i 
stručnog predavača te organizirati pe- 
riodične tečajeve od 7 dana za naše 



Prošlo je već prilično vremena 
otkada sam se vratila s “ odmora ", iako 
sam se fizički više umorila uz grablje i 
motiku, bilo je to za mene prava razo- 
noda i povratak u mladost. Tata i 
mama i druga dva starca, nakon četiri 
godine rata, jedini su imali odvažnosti 
vratiti se u zapušteno i razoreno selo. 
Preko ljeta smo pripremili i za zimu za 
njih iza krave koje su im dobri ljudi da- 
rovali. Bila sam dva mjeseca doma, 
bilo je predivno! 

Hvala svima koji su pridonijeli topli- 
ni domovine. Trebala bih svima osob- 
no zahvaliti, ali mi nedostaje vremena i 
mogućnosti. Sve mije još tako svježe 
u sjećanju! I riječi još odjekuju u uši- 
ma! Čini mi se da sam se tek jučer vra- 
tila! Već odavno sam dobila i novac od 
vas. 

Neizmjerna vam HVALA! A napose 
v/č. Ivanu Lončaru - darovatelju. Bog 
poživio dobre ljude! 

U zadnjem pismu pisala sam o Ma- 
nazaryju i o radu naše zajednice. 
Između ostaloga, kao prva nam je 
dužnost u našoj župi sa 6 filijala - pa- 
stora I i kateheza. Prije svega moram 
reći da se divim katehistima na trudu i 
požrtvovnosti. Svaki petak dođu k 
nama da se pripreme na lekciju koju 
trebaju “održati" u subotu. Ovdje se 
kateheza sastoji samo u “sakramenta- 
lizaciji", neposredna priprema na sa- 


Navest ću vam jedan primjer pa 
ćete shvatiti kako stojimo s udžbenici- 
ma. Tek na početku školske godine s. 
Marjeta pripremila katehiste za prvu 
lekciju - NEDJELJA, DAN GOS- 
PODNJI. No, tu, po običaju, idemo od 
jednoga do drugoga da vidimo kako 
smo uspjele izložit katehezu. Kad je 
došia k jednomu, na njezino veliko 
iznenađenje čuje kako on izlaže šestu 
lekciju. Na kraju ga upita: Zašto nisi 
uzeo ono što sam ti govorila? Odgovor 
je bio vrlo jasan: "Sestro, u mom ka- 
tekizmu nedostaju prve stranice, žena 
ih je istrgala da podloži vatru. " “Snađi 
se, druže!" Sigurno ćete i sami za- 
ključiti da je najbolje da onaj novac po- 


katehiste. Sve na isti trošak. 

Šaljem vam jednu sliku s jednog 
sastanka vjeroučitelja. Podijelili smo 
im slike Srca Marijina koje sam dobila 
iz domovine od Obiteljskog centra u 
Zagrebu. 

Kako vrijeme brzo prolazi, uskoro 
ćemo se naći u novom tisućljeću a pri- 
je toga je Božić, blagdan srca i topline. 
Ovdje kod nas je najveća temperatu- 
ra, dakle i vanjština pripomaže. 

Vama osobno, don Anto, a i svim 
čitateljima Radosne vijesti želim sre- 
tan Božić i novu godinu sa srcem pre- 
punim zahvalnosti svima. 

Uz srdačan pozdrav! 


Cijenjeno uredništvo! Bs. As. Dic./99. 

Od srca hvala na pobudnoj božičnoj čestitki. Ponavljamo s vama da bez našeg Gospodina 
ništa ne možemo učiniti. On nam je nada i oslonac u širenju Kraljevstva među ovim narodom. 
Zahvalne nastavljamo naš rad, uvijek povezane s dragom domovinom. 

Želimo sretan Božić i blagoslov u novoj godini, uz tople pozdrave iz još toplije Argentine. 

s. M. Edita Lukić i s. M. Justicija Zlatolas 

U prosinačkom broju Radosne vijesti za- 
vršio sam pisanje o našem boravku u Beninu 
gdje smo posjetili tri misije koje drže hrvatski 
misionari. Pisao sam u toj reportaži o nekim 
dragim ljudima koje sam tijekom boravka u Be- 
ninu susreo. Među njima je i moj prijatelj i vo- 
zač u vrijeme boravka u Beninu gospodin 
Moj sije, profesor engleskoga jezika. Ove godi- 
ne na odmom u domovini bila je sestra Natalija 
Bešlić koja djeluje kao misionarka u Beninu i 
poznaje Mojsija. Zamolio sam je da mome 
Moj siju ponese 1 00 njemačkih maraka kao dar 
i pomoć njegovoj obitelji. Nakon što je primio 
dar, Mojsije je na adresu Radosne vijesti uputio 
ovo pismo: 

". Dragi oče! 

Neizmjerno mi je drago da još uvijek misli- 
te na mene. Napustili ste Benin prije mnogo 
mjeseci. Sjećam se još uvijek divnih trenuta- 
ka provedenih zajedno. Vi Hrvati ste divan 
narod. Nikako ne mogu shvatiti zašto volite 
nas Afrikance. Hvala Vam za sve. Hvala Vam 
za stotinu njemačkih maraka koje ste mi ne- 
davno poslali. Došle su u pravi trenutak. Bio 
sam u velikoj nestašici novca. Trebalo je dje- 
cu spremiti u školu na početku nove školske 
godine a i ja sam se osobno spremao napustiti 
Adjarru i priključiti se mojoj školi u sjever- 
nom Beninu. 

Znam da nemate vremena i da ste prezapo- 
sleni. Molim Boga da Vas blagoslovi i podari 
Vam snage u vašem djelovanju. 

U Adjarri ću biti ponovno za Božić, koji 
uvijek provodim u svojoj obitelji. 

Hvala Vam. Mevi Moise ” 

Bruxelles, 22. studenoga 1999. 


Dragi don Antol 

Od srca Vam zahvaljujem na sve- 
mu što činite za nas u misijama. 
Neka Vam Gospodin uzvrati sto- 
struko svojim darovima. 

Časna sestra Sidonija Vučić, 
vjeroučitelj ica u župi Čitluk, 
Hercegovina, uručila mi je veliki 
dar (1.300 DEM) od njezinih ovo- 
godišnjih prvopričesnika. 

Ovim putem najljepše zahvalju- 
jem, uz najsrdačnije pozdrave, 
svim ovogodišnjim čitlučkim prvo- 
pričesnicima, njihovim roditelji- 
ma i njihovoj rodbini. Neka ih 
Isus blagoslovi i čuva od svakoga 
zla. 

Vama, sestrama suradnicama u 
Radosnoj vijesti, našim čitlučkim 
i inim dobročiniteljima te svim 
čitateljima i čitateljicama želim 
sretan Božić i jubilarnu 2000. 
godinu Gospodnju 
vaš 

Fr dozo Vasilj, Kongo 


“Činim sve novo ! 11 


Quito, 20. prosinca 1 999. 

Dragi prijatelji misija, poštovano 
uredništvo! 

Želimo podsijeliti s vama radost 
da smo dio ovoga povijesnog mo- 
menta, ove situacije toliko komplici- 
rane i toliko značajne. Godina 
milosti, godina spasenja, godina 
izmirenja, Jubilarna godina.... 

Za nas Službenice milosrđa, godi- 
na kapitula, godina novih na- 
dahnuća, novog otvaranja Duhu i 
vremenu... 


Novi krik povijesti, novi krik 
stvarnosti globalne crkvene i društ- 
vene, novi zov obraćenja pameti i 
srca... 

"Javljam vam Radosnu vijest... 
Danas nam se rodio Isus Spasi- 
telj..." 

Dopustimo i prihvatimo njegovo 
UTJELOVLJENJE u štalici našega vla- 
stitog života i djelovanja da bi zaista 
s pravom mogli započeti ovu milosnu 
godinu i NOVOST BOŽJEG ŽIVOTA I 
DJELOVANJA u nama i preko nas u 
Crkvi i društvu. 


Samo tako ćemo imati sretan 
Božić i Svetu milosnu godinu svaki 
dan i u svim situacijama naše životne 
povijesti, i ostaviti u baštinu Njegovo 
Kraljevstvo onima koji nas slijede! 

Ujedinjeni u kontemplaciji jedno- 
stavnosti i nejakosti onoga koji se 
rađa... 

SRETAN BOŽIĆ I SVETU MILOS- 
NU GODINU 2000. 

Sestre Službenice milosrđa, 
misionarke iz Ekvadora 


♦ 


RADOSNA VIJEST 1/2000. CIO 

UJEDINJENI U MOLITVI I SVETOJ MISI 


Već duže vrijeme domovinska 
Crkva povezana je s našim misionari- 
ma i oni s domovinskom Crkvom po 
svetoj misi, moljenju časoslova i pri- 
vatnim molitvama. Svi smo svjesni 
snage molitve i puni pouzdanja u Isu- 
sovo obećanje da ćemo sve dobiti što ga 
zamolimo. Naše molitve u kojima smo 
sjedinjeni s našim misionarima imaju 
samo jednu nakanu: izmoliti snagu i 
blagoslov za uspješan rad naših misio- 


nara u svjedoćenju Isusove ljubavi. 
Ljudskim silama i umu često su ne- 
dokučivi putovi Gospodnji kojima 
kroči k pojedinoj duši ili pojedina duša 
k njemu. Eto to ga upravo molimo. 
Molimo ga da nađe put do onih duša 
koje ga još nisu upoznale služeći se 
našim misionarima i misionarkama. U 
milosnoj smo godini velikog Jubileja- 
kada nam Crkva pruža mogućnost pri- 
manja posebnih milosti. Molit ćemo 


nebeskog Oca da svoju ljubav i ljubav 
svoga Sina Isusa očituje svim ljudima. 
Uza svu njegovu ljubav dvije trećine 
čovječanstva ni nakon dvije tisuće go- 
dina nisu ga upoznale. Razlog je to da 
se svi još svesrdnije angažiramo i po- 
stanemo tu gdje jesmo misijski djelat- 
nici. Netko darom, netko molitvom i 
svetom mi- som, netko žrtvom. Moli- 
mo, a Bog će blagosloviti i naše molitve 
i rad naših misionara. 




BUDIMO ZAJEDNO U MOLITVI I SVETOJ MISI S NAŠIM MISIONARIMA 
ONI MOLE ZA NAS MI MOLIMO ZA NJIH 


RASPORED SVETIH MISA I ČASOSLOVA 

VELJAČA 2000. 

***************************************************************************************** 


RASPORED PRIKAZIVANJA SVETIH MISA ZA DAROVATELJE 

• 1.2. 2000. svetu misu za darovatelje u misiji sv. Antuna Padovanskoga Mvvinilunga u Zambiji prikazuje vlč. 
Stipo Miloš, 

• 5. 2. 2000. svetu misu za darovatelje u misiji Ujevva u Tanzaniji prikazuje don Ante Batarelo, 

• 5. 2. 2000. svetu misu za darovatelje u misiji Ashaiman-Tema u Gani prikazuje vlč. Ivan Stojanović, 

• 25. 2. 2000. svetu misu za darovatelje u misiji Rushooka u Ugandi prikazuje fra Ivica Perić. 


RASPORED MOLJENJA ČASOSLOVA ZA DAROVATELJE 

• 4. 2. 2000. časoslov za darovatelje moli sestra Mirabilis Višić u misiji Bukavu u Kongu, 

• 10. 2. 2000. časoslov za darovatelje moli sestra Danijela Dropulja u misiji Affame u Beninu, 

• 13. 2. 2000. časoslov za darovatelje moli sestra Mirjam Šurjan u misiji Ngaoundere u Kamerunu, 

• 20. 2. 2000. časoslov za darovatelje moli sestra Natalija Bešlić u misiji Affame u Beninu, 

• 25. 2. 2000. časoslov za darovatelje moli sestra Vedrana Ljubić u misiji Rushooka u Ugandi, 

• Svakog utorka umjesecu veljači svetu misu, časoslov i krunicu za darovatelje prikazuje sestra Andrea Bulut 
SMI u Belgiji, 

• Svakoga petka u mjesecu veljači trud ispovijedanja hodočasnika (4 sata dnevno) u bazilici Lateranum te 
časoslov i krunicu za misionare i dobročinitelje prikazuje fra Franjo Rafael Lipovac. 

SVETE MISE I ČASOSLOV U DOMOVINI ZA MISIONARKE I MISIONARE 

• Umirovljeni splitsko-makarski nadbiskup mons Frane Franić moli časoslov za misionarke i misionare. 

• Svake subote u mjesecu veljači večernju svetu misu za misionarke i misionare prikazuju suradnici misija župe 
Svih Svetih Đakovo. 

• Svakog ponedjeljka u mjesecu veljači, svetu misu, časoslov i krunicu za misionarke i misionare prikazuje 
sestra Andrea Bulut SMI u Belgiji, 

• Svakoga prvog četvrtka u mjesecu za misionarke i misionare mole članovi molitvene zajednice Kivi Kristove iz 
Rijeke, 

• Svakoga utorka u mjesecu veljači sestra Nives Kuhar u samostanu u Primorskoj u Zagrebu moli časoslov i 
prikazuje svetu misu za misionarke i misionare, 

• 6. 2. 2000. časoslov za misionarke i misionare moli s. Fidelis Lučić, FDC u samostanu Nova ves 1 6, Zagreb, 

• 13.2. 2000. časoslov za misionarke i misionare moli s. Mirna Nikolić, FDC u samostanu Nova ves 1 6, Zagreb, 

• 19. 2. 2000. svetu misu za misionarke i misionare prikazuje vlč.Anto Burić u župi Ranjenog Isusa u Velikoj 
Gorici, 

• Svakog utorka u mjesecu veljači u crkvi Corpus Domini u Zagrebu cjelodnevno klanjanje pred Presvetim 
Oltarskim Sakramentom za misionarke i misionare. 

UISTINU. BEZ MENE NE MOŽETE UČINITI NIŠTA (Iv 15,5) 

GLAD UZIMA DANAK 
NA DJECI 


Sjeverna Koreja (MISNA) - Cijela jedna 
generacija djece nosi posljedice gladi koja je 
pogodila Sjevernu Koreju u posljednjih pet go- 
dina. Tu je tvrdnju iznio službeni predstavnik 
UNICEF-a u Pyongyangu gospodin Dilavvar Ali 
Khan. Prema nedavno provedenom ispitivanju, 
62% djece u Sjevernoj Koreji nema prosječnu 
tjelesnu težinu za njihovu dob a 1 5% djece je u 
kritičnom podbačaju. Ispitivanja su pokazala da 
djeca općenito u hrani dobivaju vrlo mali posto- 
tak proteina a oko 20% djece ne dobiva u hrani 
dovoljnu količinu joda što uzrokuje kostobolju i 
smanjuje kvocijent inteligencije. Prema 
izvještajima neovisnih izvora, u posljednjih ne- 
koliko godina oko 2000 Sjevemokorejaca je 
umrlo od gladi. 

VISOKA CIJENA POSLJEDNJIH 
POPLAVA U VIJETNAMU 

Vijetnam (MISNA) - Oko stotinu ljudi 
je poginulo dok je oko milijun ostalo bez 
krova nad glavom u srednjem Vijetnamu 
poslije strahovitih kiša koje su u ovom po- 
dručju trajale tjedan dana. Pruge i ceste, 
posebno one koje vode sa sjevera na jug, 
jesu neprohodne. Vojska pokušava he- 
likopterima dostaviti hranu i pitku vodu u 
potopljena područja. U posljednjim popla- 
vama, koje su se na istom području dogo- 
dile prošloga mjeseca, poginule su 592 
osobe, potopljena rižna polja i porušene 
kuće. U prošlotjednoj poplavi učinjene su 
nove štete koje iznose oko 10 milijuna do- 
lara dok su one od prošloga mjeseca proci- 
jenjene na 235 milijuna. 

TELEVIZIJA OBJAVILA DA SU 
DVOJICA SVEĆENIKA 
OSLOBOĐENA 

Sudan (MISNA) - Sudanska državna 
televizija donijela je 6. prosinca vijest da su 
svećenici Lino Sabit i Hillari Borna i osam- 
naestorica drugih zatvorenika koji su s nji- 
ma bili uhićeni pušteni na slobodu. 
Predsjednik Omar Hassan El Bashir prika- 
zao je njihovo oslobađanje kao znak pomi- 
renja uoči ramazana, muslimanskog mje- 
seca posta i molitve. Dvojica svećenika i 
još 1 8 građana Sudana uhićeni su 1 . kolo- 
voza 1998. pod optužbom da su sudjelo- 
vali u bombaškom napadu koji se dogodio 
u glavnom sudanskom gradu noću između 
29. i 30. srpnja. 

NASTAVLJAJU SE PROGONI 

VJERSKIH ZAJEDNICA U KINI 

Kina (MISNA) - U Kini su uhićena 1 03 pri- 
padnika zabranjenih vjerskih zajednica. Prema 


izvještaju Ureda za ljudska prava i Demo- 
kratskog pokreta iz Hong Konga, sva uhićenja 
dogodila su se u posljednja tri tjedna. Prema 
izvorima agencije MISNA, ta su uhićenja dio 
“oštrih mjera’’ koje poduzima kineska vlada da 
bi osigurala kontrolu nad vjerskim aktivnostima 
u zemlji. 

POMOĆ SVJETSKE BANKE 
ZDRAVSTVU MADAGASKARA 

Madagaskar (MISNA) - Svjetska banka 
doznačila je 40 milijuna američkih dolara kao 
pomoć zdravstvu Madagaskara. Kako je priop- 
ćila svjetska banka, pomoć je namijenjena u 
prvom redu unapređenju zdravstvene zaštite 
ruralnih područja otoka i suzbijanju infektivnih 
zaraza, prije svega malarije i tuberkuloze. 

POVODOM RAMAZANA 
POMILOVAN 
OPOZICIJSKI VOĐA 

Djibuti (MISNA) - Predsjednik Djibutija 
Omar Guelleh u posljednjih nekoliko dana 
donio je odluku o puštanju na slobodu se- 
dam političih zatvorenika uključujući i 
Moussu Ahmeda Idrissa, jednoga od naj- 
tvrdokornijih protivnika predsjednika. Idris 
je zapravo bio direktni suparnik na pred- 
sjedničkim izborima prošlog proljeća i 
izdavač opozicijskog mjesečnika Le Tem- 
ps. Uhićen je prošlog rujna i osuđen na 
šest mjeseci zatvora zbog širenja “lažnih 
vijesti", kako stoji u njegovoj optužnici. 
Prema izvješću iz vladinih izvora, Guelleh 
je oslobođen u povodu muslimanskog 
mjeseca posta i molitve ramazana. 

NA GRANICI S KINOM UHIĆENI 
IZBJEGLICE IZ TIBETA 

Nepal (MISNA) - Nepalska policija uhi- 
tila je 34 prebjega iz Tibeta nedaleko od 
granice s Kinom koji su pokušali ilegalno 
prijeći granicu. Uhićeni su podvrgnuti is- 
trazi. Stotine Tibetanaca napuštaju zemlju 
svake godine. Mnogi bježe preko Nepala i 
pokušavaju se domoći Indije gdje se nalazi 
sjedište izbjeglog vjerskog vođe Dalaj-La- 
me, Službeni izvještaji iz Nepala govore o 
1.800 prebjeglih iz Tibeta u Nepal među 
kojima ima i žena i djece. 

ZABILJEŽENI SLUČAJEVI 
KOLERE 

Burundi (MISNA) - U izbjegličkom lo- 
goru u Kabeziju u planinskom području Bu- 
rundija zabilježeno je 50 slučajeva kolere. 
Samo u planinskom predjelu Bujumbure 
jedne od pokrajina u Burundiju, u izbje- 
gličkim logorima živi 313.511 osoba što 
predstavlja oko 72% stanovnika ovog po- 


dručja. Izbjeglice su prisiljene živjeti u 
neljudskim uvjetima, najčešće na otvore- 
nom, bez dovoljno vode i hrane. Dostav- 
ljači humanitarne pomoći još nisu uspjeli 
posjetiti sve izbjegličke logore. Težak teren 
dostavljačima humanitarne pomoći dodat- 
no otežava dostavu. Prema službenim iz- 
vještajima Ujedinjenih naroda, obznanjeni- 
ma u rujnu ove godine, u izbjegličkim logo- 
rima u Burundiju skoncentrirano je 
794.998 osoba. Prema istim izvorima, 
samo u četiri od sedamnaest provincija 
Burundija ne postoje izbjeglički logori. 

NEPISMENOST ŽENA U 
SJEVERNOJ AFRICI I NA 
SREDNJEM ISTOKU 

Egipat (MISNA) - U Sjevernoj Africi i na 
Srednjem istoku žene i djevojke u najve- 
ćem broju slučajeva su nepismene. Ta 
tvrdnja objavljena je jučer u Kairu u prigodi 
desete obljetnice UNICEF-a. Ibrahim Fali, 
državni predstavnik UNICEF-a, naglasio je 
da jedna od pet osoba ne zna ni čitati ni pi- 
sati, od čega su većina žene. Iz toga se 
može zaključiti da je oko 65 milijuna sta- 
novnika Sjeverne Afrike i Srednjeg istoka 
nepismeno. 

MLADOMISNICI U RUANDI 

Ruanda (don Danko Litrić) - U toku 
rata 1 994. i poslije ubijeno je u Ruandi više 
od 1 50 svećenika i 4 biskupa. Skoro toliko 
ih je završilo u izbjeglištvu: u Europi ili u 
susjednim afričkim zemljama. 

Međutim, to ne priječi mlade ljude da 
još više nego pred tu tragediju ispunjavaju 
sjemeništa. Zbog pomanjkanja profe- 
sorskog kadra i odgojitelja, svi su bogoslo- 
vi bili zajedno. Prošle su godine, zbog 
pomanjkanja mjesta, morali odvojiti filozo- 
fe (prve dvije godine) od bogoslova - kao 
što je bilo pred rat. 

Ova je godina bila rodna mladomisnici- 
ma. Svih osam biskupija, koliko ih je u 
Ruandi, imalo je po kojeg svećenika. Za- 
ređena su 23 biskupska svećenika i 4 re- 
dovnika: po jedan karmelićanin, isusovac, 
palotinac i salezijanac. To je dobar rod za 
malu Ruandu. Barem neke od ispražnjenih 
župa dobit će svećenike. T ako i moja bivša 
župa Musha, kojom je nakon rata upravljao 
iz Kigalija jedan stari svećenik, sad će do- 
biti jednog mladomisnika, uz pomenutog 
starog svećenika, pa će moći prijeći u 
samu župu živjeti i raditi. 

Osim tih zaređenih u zemlji, ima sigur- 
no dvadesetak Ruanđana koji su zaređeni 
u izbjeglištvu, u susjednim zemljama. 
Možda će se i oni jednom vratiti u domo- 
vinu, ili će dobro doći drugdje kao misi- 
onari. 

"Misionar je samo ispružena ruka 
jedne vjerničke zajednice, 
bilo daje to biskupija 
ili redovnička zajednica" 


SUSRET MISIONARA 1999. (5) 


V/č. Stipo Miloš 

Ovogodišnjem susretu prisustvovao je i velečasni Stipo Miloš koji je po drugi put u misijama. 



Gradnja mosta na putu prema tilijali 


“Sada kao misionar u Zambiji, ponov- 
no u istoj biskupiji ali ne na istoj misiji, s 
ove tri godine iskustva došao sam na ovaj 
susret radostan što ću susresti misionare 
koji znaju što je biti misionar sada na izma- 
ku dvadesetog stoljeća. Međutim, ovu bih 
priliku iskoristio i naglasio neke poteškoće 
koje se mogu riješiti i koje bi trebalo riješiti 
na dobro pojedinog misionara i misijske 
Crkve općenito. Kroz ove tri godine bo- 
ravka i rada u Zambiji najteže mi pada što 
sam sam. Sam u misiji ne samo kao Hrvat 
nego i kao svećenik. Svi misionari koji 
imaju malo iskustva znaju što znači biti 
sam, odnosno što znači ne biti sam ako su 
imali priliku biti u zajednici ili barem s još 
jednim misionarom. Predložio bih, i to bi 
bilo moje traženje ili jedna molba, da se 
vodi računa o tome kada se netko javi da bi 
pošao u misije kao misionari fidei donum, 
odnosno kada se radi o dijecezanskom 
svećeniku. Treba nastojati naći mu supat- 
nika, da ne ide sam. Nije to samo pitanje 
osobnoga života ili neke komotnosti, 
premda je sve ljepše kada se dijeli. I radost 
i patnja. Postoji ono temeljno, a to je sigur- 
nost. Kada je čovjek sam, onda je ta sigur- 
nost na minimumu. Ne možemo se i ne 
bismo se smjeli igrati životom misionara 
koji je u misijama, barem u onom mala- 
ričnom području uvijek izložen riziku. Ja 
sam taj rizik iskusio u dva navrata kada 
sam bio pogođen cerebralnom malarijom. 
Jedanput je bilo vrlo tijesno i vrlo blizu 
seljenja, putovanja u vječnost. Ja sam se 
zapravo na neki način bio odvojio od zem- 
lje. Da nije bilo bogoslova koji je svoje ferije 
provodio na misiji kod mene, ujutro bi me 
zatekli mrtvoga na postelji. To je dakle 
jedna velika poteškoća. Redovnici su 
uglavnom u zajednicama, dok mi dije- 
cezanski svećenici, fidei donum misionari, 
nismo, a ne bismo trebali biti sami. Ako se 
dogodi da nema drugoga misionara iz do- 
movine, onda treba mjesni biskup sveće- 
nika koji ide u misije od mjesnog biskupa 
gdje misionar dolazi zahtijevati da mu nađe 
suradnika da ne bude sam. To bih strogo 
podvukao. Često razmišljam koliko rodi- 
telji, Crkva i crkvene ustanove ulože u sva- 
koga od nas dok dođe do oltara i postane 
svećenik. Mislim da sav taj trud i sva ta lju- 
bav i žrtva ne bi smjela biti prepuštena jed- 
nom ovakvom, mogli bismo reći slučaju 
zbog propusta. Za to smo možda i mi mi- 


sionari krivi jer ne naglašavamo tu 
poteškoću i opasnost." 

Slijedilo je pitanje: 

“Velečasni, pojavile su se inicijative 

0 kojima još nije bilo javno govora, a 
radi se o ovom: Bi li tebi nešto značilo, bi 
li bilo prihvatljivo da svoj praktikum od 
godinu dana ili nekoliko mjeseci kod 
tebe odnosno kod nekog misionara pro- 
vedu naši bogoslovi koji su pred teče- 
njem ako bi im njihovi biskupi ili redov- 
nički poglavari dopustili?” 

Velečasni Stipo je odgovorio: 

“Ja sam to pokušao, i to naša bisku- 
pija provodi s domačim bogoslovima. 
Biskup ih šalje da iskoriste na taj način 
svoje ferije. Oni imaju tri školska razdo- 
blja između kojih je mjesec dana ferija. 
Pozdravio bih tu inicijativu, to nastoja- 
nje u smislu oboga šivanja mladih ljudi a 

1 osvježenja i pomoči nama. Međutim, to 
treba doreći i potpuno osmisliti i urediti 
da bude na opče zadovoljstvo. Tu ne 
smije biti ni prisile ni prevelike žrtve ni 
rizika. Ovdje moramo dotaknuti i jednu 
drugu stranu, a to je materijalna strana. 
Pitanje je tko če plaćati put, provesti i 
urediti svu administraciju koja nije baš 
mala. Razumije se da se ne može takvo 
nešto izvesti bez mjesnih biskupa, i jed- 
noga i drugoga, i bez pristanka bogoslo- 
va. Nikome se ne može narediti da ide 
tamo. To mora biti dragovoljno. S druge 
strane, treba uzeti u obzir malarična po- 
dručja. Dovoljno je tri tjedna boraviti u 
tim područjima pa da posjetitelj oboli od 
malarije. Dakle, inicijativu pozdravljam, 


ali je zbilja treba doreći. Ne možemo 
više improvizirati. Bilo bi dobro 
razmišljati i u tom smjeru, ako bi bilo lai- 
ka dobrovoljaca koji bi se priključili mi- 
sionaru na jedno određeno vrijeme. 
Trebaju znati službeni jezik zemlje u 
koju dolaze, engleski, portugalski ili 
francuski, ovisno o zemlji. 

Druga poteškoća koju bih spomenuo, 
govoreći kao misionar fidei donum, dije- 
cezanski svećenik: Misionar ne djeluje 
sam i ne može djelovati sam. On je samo 
ispružena ruka jedne vjerničke zajedni- 
ce, bilo da je to biskupija ili redovnička 
zajednica. Za njegovo djelovanje treba 
osigurati temeljne uvjete. Svaka misija je 
prostrano područje. Misionar ne može dje- 
lovati bez prometnog sredstva. On mora 
imati auto. Terenski auto. To su veliki izda- 
ci. Važan je podatak koji je fra Rafael spo- 
menuo da Kongregacija za evangelizaciju 
naroda može pomoći samo za 25% potre- 
ba od prikupljenih darova cijele Crkve za 
misijske Crkve. Taj problem osobno 
doživljavam u svojoj biskupiji. Ono što mi 
moj mjesni biskup kao dijecezanskom 
svećeniku, fidei donum misionaru, mje- 
sečno daje omogućuje mi minimalne 
životne uvjete samo za jedan tjedan. Za 
ostala tri tjedna moram se na neki način 
sam snaći. Što to znači? T o znači da mora- 
te napisati desetke pisama prijateljima, 
mogućim darovateljima i stvarnim darova- 
teljima da vam nešto pošalju. Kada vam 
pošalju, treba im zahvaliti i za dalje se pre- 
poručiti. To uzima dosta vremena. Ogra- 
ničeni ste sa strujom i ostalim što donose 

oskudne životne prilike. A ako ste sami, u 
misiji nemate šanse tijekom dana sjesti za 
stol i napisati nešto. Neprestano su stranke 
i neke aktivnosti u središtu misije ili puto- 
vanje na postaje". 

MISIJA OBUHVAĆA 30 POSTAJA 

"Misija na kojoj djelujem je prostrano 
područje. Obuhvaća trideset postaja. 
Najudaljenija je 146 kilometara od središta 
misije. Desetak postaja je uz zairsku grani- 
cu odakle dolaze skupine naoružanih, or- 
ganiziranih kriminalaca koje otimaju 
automobile, napadaju neke misije i tako 
dalje. Uvijek ste pod nekakvim rizikom. Ni- 
sam to često spominjao u svome pisanju 
da ne ispadne kako samo kukam i nešto 
tražim, da živim u stalnoj opasnosti, da 
sebe stavljam u nekakvo ozračje mučenika 
i tako dalje. Ali treba tih trideset postaja 
obići. Slaviti misu, sakramente, provjera- 
vati katekumene, sređivati ženidbene 
slučajeve koji uzimaju najviše vremena i 
pomute nam radosti, jer doživiš da dobar 
vjernik živi pet ili deset godina kako treba a 
onda u svojoj starosti ženi drugu ili treću 
ženu i pobrka sve ono što je radio misionar 
prije tebe ili ti. Ovakav slučaj zbuni i cijelu 
zajednicu. 

Ako misionar nema stalne materijalne 
potpore, on postaje ovisan o vlastitim inici- 
jativama i naporima, a to mu oduzima vrije- 
me i zaustavlja njegov rad u onom 
izravnom misionarskom djelovanju. 


Možda bi se mogao naći nekakav put, 
način, da naši biskupi u svojim biskupija- 
ma i župnici u svojim župama ne ostanu 
samo na misijskoj nedjelji kada se skuplja 
misijska kolekta kao izraz misijske solidar- 
nosti, nego da se domisli na koji način bi- 
smo mogli osigurati stalnost materijalne 
potpore da misionar ili misionarka mogu 
koliko-toliko biti uvjereni da imaju osnovno 
za život. Nije to nekakav velik iznos. Ja za 
svoju misiju trebam godišnje otprilike de- 
setak tisuća maraka potpore da mogu sva- 
ki tjedan obići misijske postaje po 
programu i da imam osnovno za hranu i 
doček gostiju. Imamo sada i gospodar- 
stvenika koji su vjernici. Možda se može i 
tu nešto učiniti da budu sponzori, da uzmu 
jednu misiju ili jednog misionara ili jednu 
redovničku zajednicu i da ih sponzoriraju. 
Zašto njihove reklame moraju biti uvijek na 
nekim potrošačkim proizvodima. Zašto ne 
bi bili i na blagovjesnicima. To im je rekla- 
ma za nebo." 

Na to izlaganje javio se voditelj Mi- 
sijske centrale vlč. Anto Burić i rekao: 

“Svojedobno sam na zamolbu nekih mi- 
sionara napisao nekoliko desetaka pi- 
sama pojedinim proizvođačima 
lijekova, dječje hrane, školskog pribora, 
športske opreme, konzervirane hrane i 
zamolio ih, obrazlažuči im potrebe naših 
misionara, da pomognu onoliko koliko 
mogu i kada mogu. Ne da nisam dobio 
pomoč, nego nisam dobio ni jedan odgo- 
vor. Ni negativan. ” 


Na izlaganje vlč. Stipe javio se dije- 
cezanski direktor PMD vrhbosanske 
nadbiskupije prof. Tomo Knežević i rekao: 

“Kada je riječ o ovome što je želio nagla- 
siti velečasni, o odgovornosti neke 
biskupije za svoga svećenika, evo jed- 
noga našeg iskustva: Prije sedam-osam 
mjeseci javio nam se velečasni Stipo i 
rekao da mu je aulo na izdisaju. Našao je 
donatora za jedan dio uplate, ali mu ne- 
dostaje više od 15.000 njemačkih mara- 
ka. Premda je naša biskupija porušena, 
ipak smo odlučili pokucati na vrata svih 
dijecezanskih svećenika vrhbosanske 
nadbiskupije. Mi smo skupili i više od 
onoga što je Stipi trebalo. Jednom mi je 
velečasni napisao da mu je drago da 
njegova matična biskupija želi stajati iza 
njega i to ga veseli. ” 

Poslije tih riječi nastavio je svoje izla- 
ganje velečani Stipo: 

“U Africi islam jako napreduje upravo 
zbog toga što imaju jaku materijalnu po- 
dlogu i potporu. Pitam se onda zašto mi u 
Katoličkoj Crkvi ne bismo bili više solidarni 
pa imali više darovatelja kao i islam. Oni 
su, istina, bogatiji zbog nafte koju imaju, ali 
imamo i mi nešto. Ako imamo ljubavi, 
onda ta ljubav mora eksplodirati u darežlji- 
vosti. Čini mi se da se nešto ne slaže u 
našoj misijskoj svijesti. Ovdje želim 
istaknuti da ima vjernika koji su u pravom 
smislu riječi heroji misija. Neki od njih od 
početka izlaženja misijskoga lista Radosna 
vijest mole i darivaju za misije. 


BRIGA OGUBAVCIMA 


Podjela 

pomoći 

gubavcima 


Ovdje želim spomenuti i našu misionarku laikinju Dragicu Pekić koja je u nadbiskupiji Solvezi čuda napravila. Jedna od briga koje je 
imala jest briga o tri naselja gubavaca. Pomagala ih je zahvaljujući svojoj sposobnosti organiziranja i animiranja darovatelja. 
Sedamdesetak obitelji gubavaca živi u tri naselja. Ona im je svima napravila kućice. To su male kolibice dva sa tri metra. Oni obično u 
kolibici samo spavaju a dnevni život odvija se vani. Prema mogućnosti, dolazila je i donosila im hranu, odjeću, lijekove i higijenske 
potrepštine. Nakon njezina odlaska nitko se nije htio prihvatiti brige o tim gubavcima, a ona je morala napustiti Zambiju i misije zbog 
bolesti. Ja sam uz sve svoje dužnosti rado prihvatio, i pored velike udaljenosti od tog područja, da povremeno prenesem darove 
gubavcima. Nekoliko puta godišnje pohodim ta tri mjesta, podijelim im brašno, sapun, lijekove, odjeću. Od vremena kada su pravljene 
kolibice u naseljima gubavaca prošlo je dosta vremena i u zadnjem pohodu vidio sam da je nekoliko kolibica kiša i vrijeme nagrizlo i 
ruše se. Sada će trebati ponovno praviti te kućice. Za jednu kućicu treba dvije do tri stotine maraka, da se kupi nekoliko limenih ploča za 
krov i plati zidar da za dva-tri dana ozida kolibicu. S radošću što činim iako je teško zbog lošeg puta koji tamo uodi i udaljenosti oko 500 
kilometara. Država kroz ove tri godine nije ništa dala.” Teks:A. Burić - Nastavljaše - 

PRIOPĆENJE DAROVATELJIMA 

Vjerujem da se mnogi naši darovatelji koji svoje darove za pomoć 
misijama uplaćuju preko žiroraćuna koji Misijska centrala ima kod Zagre- 
bačke banke pitaju zbog čega njihovih imena nema među darovateljima 
koje objavljujemo u našem listu Radosna vijest. Razlog je ovaj: 

Zagrebačka banka nam od 15. listopada 1999. ne dostavlja izvatke s 
podacima naših darovatelja (ime i prezime, mjesto stanovanja, visina 
uplaćenog iznosa i svrhu uplate) kako je to ranije činila. Mi dakle ne 
znamo Lko je uplatio, koliko je uplatio i u na koju nakanu pa stoga nismo 
u mogućnosti ni objaviti imena naših darovatelja. 

Kada sam intervenirao kod spomnute banke rečeno mi je da banka 
prelazi na dnigi način poslovanja (knjiženja) te da će ponovno početi 
od Nove godine obavještavati vlasnike žiroraćuna o svim uplatama. 
Odlučio sam čekati ne čineći ništa drago. Ako banka ne ispuni svoje 
obećanje, Misijska centrala će tražiti drugo rješenje s kojim ćemo biti 
zadovoljni i mi i naši darovatelji. Zasada se ispričavam našim darovatelji- 
ma, premda je vidljivo da propust nije na našoj strani. 

Anto Burić, svećenik 
voditelj Misijske centrale Crkve u Hrvata 


OBAVIJEST HODOČASNICIMA U RIM 

Tijekom cijele jubilejske godine u bazilici Lateranum 
u Rimu hrvatske hodočasnike ispovijeda naš bivši 
misionar fra Franjo Rafael Lipovac. 


ODGOVORI NA PITANJA IZ PROŠLOG BROJA: 

1. Sustret misionara u Sarajevu održanje u dvorani Pavla VI. 

2. Hrvatske misionarke pripadaju: karmelićankama, školskim 

sestrama franjevkama, Marijinim sestrama, Kćerima Božje ljubavi... 

3. Kćeri Božje ljubavi došle su u Ugandu 7. listopada 1998. 

4. Naša misionarka u indijskoj državi Orissa zove se Silvina Mužić. 

5. Djecu koja prekopavaju kante za smeće u Limi zovu “pilići bez perja.’ 


NAGRAĐENI: 

Mislav Puskovic, /.a^cb; 2. ljubica Paić, Zabok. 


NAGRADNA PITANJA: 

1. Kako je ime junačke majke iz don Dankova javljanja. 

2. Ime djevojke Židovke koja se obratila na katoličku vjeru i postala mučenica. 

3. Ime mladog misionara u Peruu koji djeluje s ocem Gerardom Žerdinom. 

4. Koliko je svećenika i biskupa ubijeno u Ruandi u tijeku rata i nakon njega? 

5. Koliko je potrebno da se sagradi jedna kućica za gubavce? 

OdqovoRE ŠAljiiE n# acIresu: 

MISIJSKA CENTRALA, VoćarsI<a 106, 10000 ZAGREB 



RADOSNA VIJEST 
MJESEČNI INFORMATIVNI LIST 
PAPINSKIH MISIJSKIH DJELA 


PRETPLATA I NARUDŽBE 
RADOSNA VIJEST 

Voćarska 106, 10000 ZAGREB 
Tel/faks: 01/46 80 512 

GODIŠNJA PRETPLATA 

Za tuzemstvo: 60,00 kuna 
Za inozemstvo: 35 DEM + avion 

KUNSKI RAČUN 

Zagrebačka banka dd 
30101 - 620-16 
012101-2320441489 
U predpolje "Poziv na broj” 
Upišite br. 14 

DEVIZNI RAČUN 
RADOSNA VIJEST 

Zagrebačka banka dd - Zagreb 
2421982921 

Pretplatu i priloge za misije 
možete slati poštanskom uputnicom na 
adresu: 

Voćarska 106, 10000 ZAGREB 


MISIJSKA CENTRALA 
CRKVE U HRVATA 

Voćarska 106, Zagreb 
Tel./faks: (01) 46 80 512 

GLAVNI UREDNIK 
ANTO BURIĆ 

Voćarska 106 

10000 ZAGREB, tel./faks: 01/46 80 512 

UREDNIČKO VIJEĆE 

Nacionalno vijeće PMD 
Nacionalni direktor PMD 
Mons. Slobodan Štambuk 
21450 HVAR 

Tel. i faks: (00385) 21/741-152 
Mobitel: 099-475-152 

LEKTURA 
Domagoj Grečl 

********** 

TISAK: “STUBA” 

********* 

I DAROVA TELJI I 


... Sto 
god 

učiniste 
jednome 
od ovih 
najmanjih, 
meni 
učiniste 

(Mt 25,40) 


MISIJE 

Ana Srpak, Donji Kraljevec 60,00 * 
Darinka Marković, Zagreb 200,00 * Karlo 
Rahelić, Čavle 200,00 * Stjepan Marti- 
nčić, Zagreb 200,00 * MarinkaPožgaj, Ve- 
liki Bukovec 1.000,00 * Marija Bartošek i 
suradnici misija, Požega 300,00 * Vida 
ŠtanfeI, Rijeka 200,00 * Obitelj Ljerke 
Gjuraj, Zagreb 170,00 * Emanuel Lacko- 
vić, Novi Marof 300,00 * Stanko Šoštarić, 
Zagreb 165,00 * Tamara i Ive Kopf, Osijek 

100.00 * Rosa, Šibenik 50,00 * P. M. Kri- 
ževci 300,00 *N.N., Zagreb 100,00 *K.R., 
Zagreb 270,00 * N. N. suradnica, Zagreb 

500.00 * Josip i Nataša Demo, Poličnik, 
Zadar 100,00 * Obitelj Nikić, Zell am See 
102,49 * Dean Dinić, Koprivnica 100,00 * 
Marica Klemenčić, Samobor 200,00 * 
Mještani Slivnog, Čavle 225,00 * Vera Da- 
dić, Zagreb 200,00 * Danica Car, Zagreb 

50.00 * Marija Čičak, Zagreb 100,00 * 
Obitelj Barčić, Zagreb 300,00 * N. N. 
Križevci 40,00 * Eva Čretni 200,00 * Bar- 
bara Štefan, Prelog 170,00 * Gordana 
Pavlić, Rijeka 100,00 * Agneza Trdić, Lo- 
vran 40,00 * Tomislav i Dragica Ivošević, 
Njemačka 60,00 * Milka Crnković, Zagreb 
(6. mj. 99.) 100,00 * Ivan Kovačić, Split 
(10. mj. 99.) 200,00 * OŠ Ivana Ganđe, So- 
blinec, Sesvete 500,00 * Dragica Nikolić, 
Leprovica - Dugo Selo 100,00 * N. N. 50,00 
* Misijska grupa HKZ, Solin 1.840,00 * 
Obitelj Malenovski, V. Gorica 100,00 * 
Alojzije Ragužin, Punat 940,00 * Jolanda 
Bulaja, Split 100,00 * O. B. Rab 200,00 * 
Štipan Žilić, Zagreb 100,00 * Karlo Rahe- 
lić, Rijeka 200,00 * Don Alojzije Kne- 
žević, Jasenice - Obrovac 500,00 * M. R. 
Velika Gorica 150,00 * Katarina Rođak, 
Cirkovljani- Prelog 40,00 * Karmen Carić, 
Dicmo 200,00 * Milica Biluš-Gagić, Kaš- 
tel Stari 100,00 * Katica Kralj, Belovar (1 1. 


mj. 99.) 50,00 * Petar Pelić, Zagreb (11. 
mj. 99.) 200,00 * Danica Butorac, Zagreb 
(11. i 12. mj.) 300,00 * Ilija Čabraja, Za- 
greb (11. mj. 99.) 50,00 * N. N. Zagreb (12. 
mj. 99.) 1.000,00 * Ivica Moharić, Rijeka 
(11. mj. 99.) 70,00 * Danijela de Micheli 
Vitturi (11. mj. 99.) 100,00 * N. N. Stupnik 
(7. 10. ili. mj. 99.) 300,00. 

GLADNI 

Slavica Sudar, Bizovac 50,00 * Josipa, 
Ivana Rehlicki, Zagreb 200,00 * Divna 
Jerković, Zagreb 40,00 * Dragica Jakovac, 
Zagreb 150,00 * Stanko Šoštarić, Zagreb 

100.00 * V. R. Varaždin 800,00 * Nada i 
Dražen Grabovac, Zagreb 100,00 * Obi- 
telj Gunjević, Zadar 140,00 * Katica Sre- 
zović, Dubrovnik 140,00 * Gordana, Ši- 
benik 100,00 * J. H. Zagreb 400,00 * Obi- 
telj Vađan, V. Gorica 100,00 * Ljubica, V. 
Gorica 100,00 * Obitelj Škember, V. Gori- 
ca 400,00 * Obitelj Vunak, V. Gorica 30,00 

* Obitelj Đurin, V. Gorica 20,00 * S. T. Ve- 
lika Gorica 200,00 * Zora Tadić, Vodice 

50.00 * M. M. Donja Zelina 200,00 * Uče- 
nici 4. c; 5. d; 6. e; i 7. c OŠ Blatine - Škrape, 
Split 300,00 * Anđelka Peić, Strizivojna 

100.00 * Dragutin i Ružica Ledinski, Ko- 
privnica 100,00 * Josipa Grubišić, Split 

100,00 * Mještani Slivnog, Čavle 225,00 * 
Zora Dolar, Buje 50,00 * Mirna Marjano- 
vić, Slavonski Brod 50,00 * Silvija Đerek, 
Du- brovnik 50,00 * Obitelj Basač, Zagreb 

100,00 * Danica Cujzek, Zabok 40,00 * 
Obitelj Tripalo, Daruvar 50,00 * Marija 
Premce, Gola 100,00 * Dragica Globlek, 
Koprivnica 100,00 * Ljubica Zvornik, Pre- 
log 50,00 * Katica Brižić, Preko 100,00 * 
Marija Marohnić, Križišće 200,00 * Lo- 
vorka Sopić, Križevci 105,93 * Marija Pi- 
vac, Split (3. mj. 99.) 58,72 * K. Ž. Zagreb 
(7. mj. 99.) 70,00 * Danica Butorac, Za- 
greb (8. mj. 99.) 100,00 * K. Ž., Zagreb (8. 
mj. 99.) 50,00 * V. L. Zagreb 202,50 * 
Hrvatska uprava za ceste - RESTORAN - 
Zagreb 206,14 * Đurđa Pal, Koprivnica 

100,00 * Jolanda Bulaja, Split 100,00 * 
Vinka Kljaković, Vranjic 200,00 * Ivka Či- 
kato, Dubrovnik 100,00 * Marija Peranić, 
Zagreb 50,00 * Matilda Laštro, Nin 50,00 

* Vera i Magdalena Šaf, Koprivnica (12. 
mj. 99.) 200,00 * Kata Zovak, Valpovo (12. 
mj. 99.) 230,00 * “U posredničkoj ulozi” fr 
Drago Kolimbatović, Rijeka 1.200,00 * 
Ana Galunić, Zaprešić (11. mj. 99.) 200,00 

* N. N. Stupnik (9. mj. 99.) 100,00 * Mate 
Radoš, Karlovac 200,00. 

GUBAVCI 

Dragica Jakovac, Zagreb 150,00 * 
Hrvatska katolička misija, Ulm, Nje- 
mačka preko vlč. Marka Stipića 8.000,00 * 
Renata Ćulumović, Švicarska 462,51 * 
Stjepan Brkinjač, Zagreb 100,00 * Gorda- 


na Pavlić, Rijeka 50,00 * Marija Pivac, 
Split (3. mj. 99.) 58,92 * J. K. Zagreb 

1.490.00 * N. N. Stupnik (8. i 12. mj. 99.) 

200 , 00 . 

MISIONARI 

Zlata Aničić, Rijeka 50,00 * Vlč. Vla- 
dimir Stanišić, Pula 500,00 * Štefanija 
Cmrečnjak, Belišće 200,00 * Sofija Čaj ko- 
vač, Đakovo 200,00 * Josip Lautar, Prezid 

400.00 * Maja Biljan, Križevci 250,00 * N. 
N. V. Gorica 400,00 * Obitelj Drljača, V. 
Gorica 50,00 * Hrvatska katolička misija 
Ulm, Njemačka preko vlč. Marka Stipića 

3.200.00 * s. Janja Ćališ, Njemačka 260,00 
* Mirjana Bukovski, Osijek 40,00 * M. D. 
Dubrovnik 150,00 * Ljubica Zvornik, Pre- 
log 50,00 * Marija Sučić, Rijeka 50,00 * 
Tomislav i Dragica Ivošević, Njemačka 

400.00 * Marija Pivac, Split (3. mj. 99.) 
155,20 * Zdenka Marić, Zadar (2. mj. 99.) 
2.318,64 * Marija Mrazović, Križevci 

100 , 00 . 

Djelo za širenje vjere 

Obitelj Ljerke Gjuraj, Zagreb 170,00. 

ŠKOLOVANJE DJECE U 
AFRICI 

Ana Vrček, Zagreb 50,00 * Ana Ko- 
vačević, Sisak 300,00 * Lovorka Sopić, 
Križevci 600,00 * Marija Pivac, Split (3. 
mj. 99.) 116,00. 

NAŠA DJECA U BENINC 

Darinka Marković, Zagreb 100,00 * 
Zlata Aničić, Rijeka 50,00 * Učenici 1. b 
OŠ Žuti brijeg, Zagreb 100,00 * Ljubica 
Dizdarević, Austrija 263,66 * Stanko Šoš- 
tarić, Zagreb 100,00 * Gladnoj djeci u Be- 
ninu kap dobrote šalju majke iz Pučišća 

1.800.00 * Tamara i Ive Kopf, Osijek 

100.00 * Ž. Šibenik 200,00 * Ivka Davido- 
vić, Semič, Slovenija 400,00 * Ljubica Ma- 
rić, Sisak 400,00 * Mira Maček, Varaždin 

2.000. 00 * N. N. Bjelovar 50,00 * Maja 
Biljan, Križevci 50,00 * Tamara, Križevci 

10.00 * Draženka, Križevci 10,00 * A. S. 
Karlovac 100,00 * Marija Cerčić, Karlovac 

600.00 * Marija Sučić, Rijeka 50,00 * Mo- 
litvena zajednica Majke milosti na Trsatu, 
Rijeka 600,00 * Gordana Pavlić, Rijeka 

50.00 * Ivan Kovačić, Split (10. mj. 99.) 

1.000. 00 * Marina Cividini, Zagreb 

1.670.00 * I. turnus OŠ Eugena Kumičića, 
V. Gorica 410,00 * Obitelj Glamuzina, 
Omiš 50,00 * N. N. 200,00 * Jolanda Bu- 
laja, Split 100,00 * Luci Sočak, Slovenija 

100.00 * Sestre milosrdnice, M. Lošinj 

200.00 * Manda Šikić, Zadar 100,00 * 
Katica Vuković, Jesenice (9. mj. 99.) 

800.00 * Marija Bartolovac, Zagreb 

100 . 00 . 






